
Išsigelbėjimas ir laisvė 


Įsitaisęs ant suoliuko prieš Paryžiaus penk- 
tojo rajono komisariatą, senis Vaskas spjaudė 
alyvuogių kauliukus. Penki taškai, jei pataikyda- 
vo į gatvės žibinto stulpą. Jis laukė policininko, 
aukšto glebnaus blondino, kuris kasryt apie pusę 
dešimtos išeidavo iš pastato ir rūškanu veidu ant 
suoliuko padėdavo monetą. Šiuo metu senis, iš 
profesijos siuvėjas, tikrai buvo be skatiko. Kaip jis 
visiems sakė, adatos virtuozams šis amžius skam- 
bino gedulo varpais. Siuvimo pagal užsakymus 
verslas merdėjo. 

Kauliukas prašvilpė per du centimetrus nuo 
geležinio stulpo. Vaskas atsiduso ir iš litrinio alaus 
butelio kakliuko nurijo kelis gurkšnius. Liepos 
mėnuo buvo karštas, ir jau nuo devynių valandų 
troškino, net jei nekalbėsime apie alyvuoges. 

Per daugiau kaip tris savaites, kai įsikūrė ant 
šito suoliuko, rytas po ryto, išskyrus sekmadie- 
nius, Vaskas galiausiai įsidėmėjo ne taip jau mažai 


šio komisariato veidų. Tai buvo gera pramoga, ge- 
resnė, nei galėjai tikėtis - baisu, kaip šitie žmonės 
nestygsta vietoje. Ir kurių galų, galėjai paklausti. 
Tikrai, nuo ryto iki vakaro jie nerimdavo, kie- 
kvienas savaip. Išimtis buvo nedidukas brunetas, 
komisaras, kuris judėjo labai lėtai, tarytum po 
vandeniu. Jis išeidavo pasivaikščioti po keletą 
kartų per dieną. Senis Vaskas jam tardavo porą 
žodžių ir žiūrėdavo, kaip jis, lyg nešamas bangų 
sūpavimo, tolsta gatve, rankas susigrūdęs į su- 
lamdytų kelnių kišenes. Tas žmogėnas drabužių 
nelygino. 

Aukštas blondinas nulipo didžiaisiais laiptais 
apie dešimtą, pirštą spausdamas prie kaktos. Šį 
rytą vėlavo, gal todėl, kad jam skaudėjo galvą, o gal 
dėl to, kad komisariatą užgriuvo svarbi byla. Galų 
gale, šitaip lakstydamas visko gali prisilakstyti. 
Vaskas jį pašaukė, plačiai mojuodamas rankomis 
ir rodydamas į užgesusią cigaretę. Bet neatrodė, 
jog leitenantas Adrienas Danglaras skubėtų pereiti 
gatvę, kad jam pridegtų. Jis įsistebeilijo į didelį 
medinį pastatomą pakabą prie suolo, ant kurio 
buvo pakabintas purvinas švarkas. 

— Tau rūpi šitai, broluži? - pasiteiravo senis 
Vaskas, rodydamas į pakabą. 

— Kokį mėšlą čia įsitaisei? - riktelėjo Danglaras, 
eidamas per gatvę. 


- Tavo žiniai, šis mėšlas vadinasi valetu, tai 
pakabas su dviem kojom, skirtas tam, kad paka- 
bintas kostiumas nesusiglamžytų. Ko tave mokė 
policijoje? Žiūrėk, kelnes permeti per šitą skersinį, 
o štai čia rūpestingai pakabini švarką. 

- Ir tu ketini tai palikti ant šaligatvio? 

-— Ne, pone. Aš jį vakar radau Didžiosios Lūš- 
nos gatvėj, šiukšliadėžėj. Netrukus jį parsinešiu 
namo, o rytoj vėl atsinešiu. Ir vėliau taip pat. 

- Ir vėliau taip pat? - suriko Danglaras. - Dėl 
Dievo meilės, kuriems galams? 

— Kad pakabinčiau savo kostiumą. Kad būtų 
su kuo pakalbėti. 

- Ir tau reikia jį pakabinti vidury gatvės? 

Danglaras metė žvilgsnį į nušiurusį seno vyro 
kostiumą. 

- O kas? - tarė senis. - Šiuo metu man nesi- 
seka. Šį švarką pasiuvo vienas geriausių Londono 
siuvėjų. Nori pamatyti etiketę? 

- Tu ją man jau rodei, tą savo etiketę. 

— Sakau tau, vienas geriausių siuvėjų. Maty- 
si, kokį pamušalą jam pasiūsiu iš gražios atliekų 
skiautės. Maldausi mano angliško kostiumo. Ka- 
dangi matyti, jog mėgsti gerai rengtis. Turi skonį. 

— Tu negali šito daikto palikti čia. Draudžiama. 

- Jis niekam netrukdo. Nepradėk vaidinti faro, 
nemėgstu, kai man priekaištauja. 


O leitenantas nemėgo, kad su juo šiurkščiai 
elgtųsi. Ir jam skaudėjo galvą. 

— Tu man išdanginsi iš čia savo valetą, - griež- 
tai tarė jis. 

— Ne. Tai mano turtas. Tai mano garbė. Niekas 
negali iš žmogaus šito atimti. 

- Eik velniop! - nusigręždamas tarė Danglaras. 

Žiūrėdamas, kaip jis tolsta, senis krapštėsi gal- 
vą. Monetos šįryt negaus. Išmesti valetą? Šitokį 
radinį? Jokių kalbų. Ant jo švarkas kabojo kaip rei- 
kiant. Bet svarbiausia, jis palaikė draugiją. Tikrai, 
ant šito suoliuko jis kasdien stipo iš nuobodulio. 
Neatrodė, kad blondinas faras norėtų suprasti to- 
kius dalykus. 

Vaskas gūžtelėjo pečiais, iš kišenės išsitraukė 
knygą ir pradėjo skaityti. Neverta laukti mažojo 
bruneto komisaro. Kaip paprastai jis atėjo pary- 
čiais. Galėjai matyti, kaip kabineto lange šmėsčio- 
jajo šešėlis. Tas žmogus vaikščiojo daug, šypsojosi 
dažnai, noriai kalbėjosi, bet neatrodė, kad kišenėje 
turėtų daug pinigų. 


Danglaras įėjo į komisaro Adamsbergo kabi- 
netą su dviem tabletėmis saujoje. Adamsbergas 
žinojo, kad jis ieško vandens, ir padavė butelį, į jį 
beveik nežiūrėdamas. Vėduodamasis mojavo po- 
pieriaus lapu. Danglaras gana gerai pažinojo ko- 

misarą, ir iš įtampos jo veide suprato, jog šį rytą 
atsitiko kažkas įdomaus. Bet jis dvejojo. Juodu su 
Adamsbergu turėjo labai skirtingas nuomones apie 
tai, kas vadinama „įdomiu dalyku“. Pavyzdžiui, 
komisarui buvo gana įdomu nieko neveikti, o Dan- 
glarui „įdomu“ kėlė mirtiną paniką. Leitenantas 
metė įtarų žvilgsnį į balto popieriaus lapą, švys- 
čiojantį Adamsbergo rankose. Jis nurijo tabletes, iš 
įpročio kreivai šyptelėjo ir be garso užsuko butelį. 
Tiesą sakant, buvo pripratęs prie šio žmogaus, nors 
jį ir erzino jo elgsena, nesuderinama su jo paties 
gyvenimo būdu. Adamsbergas pasitikėjo instinktu 
ir tikėjo žmonijos galia, Danglaras pasitikėjo protu 
ir tikėjo baltojo vyno galia. 

- Senis ant suolo peržengia ribas, - tarė Dan- 
glaras, statydamas butelį. 

— „Vaskas da Gama'? 

- Taip, „Vaskas da Gama“. 

- Ir kokias ribas jis peržengia? 

- Mano kantrybės ribas. 

— A, dabar aiškiau. 

- Jis atsinešė didelį pakabą, su dviem kojom, ir 
ant jo pakabino skudurą, kurį vadina švarku. 

— Mačiau. 

- Ir jis ketina su šituo daiktu būti viešoje vie- 
toje. 

— Nepareikalavote, kad išmestų? 


— Taip, bet jis pasakė, kad tai jo garbė, o šito iš 
žmogaus atimti negalima. 

- Savaime aišku... - sumurmėjo komisaras. 

Sukdamas ratą po kambarį, Danglaras išskė- 
tė savo ilgas rankas. Jau beveik visas mėnuo, kai 
šitas senis, be visa kita, reikalaujantis, kad jį va- 
dintų Vasku da Gama, lyg ir be to nebūtų kliuvi- 
nys, vasarojo priešais ant suolo. Jis čia valgė, čia 
miegojo, skaitė, visur aplinkui spjaudė alyvuogių 
kauliukus ir pistacijų kevalus. Ir visą mėnesį lyg 
niekur nieko komisaras jį saugojo, tarsi jis būtų 
iš porceliano. Danglaras ne sykį mėgino Vaską iš 
čia pavyti, nors jo budėjimas įtarimo jam nekėlė, 
tačiau erzino, bet Adamsbergas kiekvienąsyk iš- 
sisukdavo suburbėdamas, kad pažiūrėsim vėliau, 
kad senis galiausiai išsikraustys kitur. Galų gale, 
jau buvo liepa, o Vaskas da Gama ne tik kad vis 
buvo čia, bet dar atsinešė savo valetą. 

— Ar ilgai laikysime šitą senį? - pasiteiravo 
Danglaras. 

- Jis mums nepriklauso, - atsakė Adamsbergas, 
pakeldamas pirštą. - Taip labai jis jums trukdo? 

- Jis man brangiai kainuoja. Ir mane nervina, 
kad jis dienų dienomis nieko neveikia, tik žiūri į 
gatvę, renka atmatas ir jas grūdasi į kišenes. 

— O aš manau, kad jis kažką veikia. 


— Taip, įkiša šakelę į voką ir įsideda piniginėn. 
Ir tai jūs vadinate veikla? 

— Taip, bet aš kalbu ne apie tai. Manau, kad tuo 
pat metu jis daro dar kažką kita. 

- Ir dėl to jūs jam leidžiate būti čia? Tai jus 
domina? Norite sužinoti? 

— Kodėl gi ne? 

- Tikrai, reikia, kad būtų vasara ir kad galėtum 
niekais leisti laiką. 

— Kodėl gi ne? 

Danglaras nusprendė dar sykį numoti ranka. 
Vis tiek Adamsbergo mintys jau buvo kitur. Jis 
žaidė su tuščiu popieriaus lapu. 

- Atverskite man naują aplanką, Danglarai, 
reikia sutvarkyti vieną dalykėlį. 

Adamsbergas nuoširdžiai nusišypsojo, pirštų 
galais paduodamas lapą. Ant popieriaus buvo tik 
trys linijos, sudarytos iš mažų iškirptų raidžių, 
kruopščiai išlygiuotų ir priklijuotų. 

- Anoniminis laiškas? - paklausė Danglaras. 

- Taip. 

— Mes jų turime, nors vežimu vežk. 

- Šis truputį kitoks: jis nieko nekaltina. Skai- 
tykite, skaitykite, Danglarai, žinau, kad tai jus 
pralinksmins. 

Danglaras prieš skaitydamas suraukė antakius. 


Liepos 4 d. 
Pone Komisare, 


Jūsų snukis gražus, bet iš esmės jūs esate 
tikras kvailys. Jei kalbėsime apie mane, tai aš 
nužudžiau, bet likau nenubaustas. 


Išsigelbėjimas ir laisvė 
X 


Adamsbergas juokėsi. 

— Nieko sau, ar ne? - paklausė jis. 

— Tai pokštas? 

Adamsbergas liovėsi juoktis. Purtydamas gal- 
vą, pasisūpavo ant kėdės. 

- Man nekyla toks įspūdis, - galiausiai pasa- 
kė. - Ir man šitai labai įdomu. 

- Ar dėl to, kad sako, jog jūsų snukis gražus, ar 
dėl to, kad sako, jog esate tikras kvailys? 

- Tiesiog todėl, kad jis man kažką sako. Štai 
žudikas, jei tai žudikas, kuris kažką sako. Žudikas, 
kuris kalba. Padaręs slaptą nusikaltimą, kuriuo di- 
džiuojasi, bet kuris jam nieko neduoda, nes nėra, 
kas jam plotų. Provokatorius, ekshibicionistas, 
nesugebantis pasilaikyti sau savo niekšybių. 

- Taip, - tarė Danglaras. - Tai banalu. 


- Bet dėl to partija ir bus sunki, Danglarai. Gali- 
me tikėtis kito laiško, tačiau taip pat jis gali sustoti 
čia, pasitenkindamas tuo, kad iškėlė viešumon savo 
niekšybę, nes per daug atsargus, kad eitų toliau. Ir 
nėra ką daryti. Tai jis sprendžia. Nemalonu. 

- Galime jį paprovokuoti. Gal per spaudą? 

— Danglarai, jūs niekada nemokėjote laukti. 

— Niekada. 

- Gaila. Jei atsilieptume, sužlugdytume ga- 
limybes gauti kitą laišką. Frustracija - pasaulio 
variklis. 

Apžvelgė gatvę ir Vaską, besirausiantį savo drobi- 
niame maiše. 

— Vaskas rado lobį ir laikosi jo įsitvėręs, - tyliai 
paaiškino. - Einu truputį pasivaikščioti, Dangla- 
rai. Grįšiu. Nuneškite laišką į laboratoriją, tik pa- 
sakykite, kad aš jį liečiau. 


Adamsbergas negalėjo išsėdėti kabinete visą 
dieną. Jam reikėjo eiti, dairytis, galvoti. Bet tai 
nepadėdavo nuosekliai mąstyti. Iškelti problemą, 
kad rastum išeitį, - tiesus kelias, kurio jis seniai 
atsisakė. Jo veiksmai pralenkdavo mintis, ir nie- 
kada atvirkščiai. Taip ir su šiuo seniu, Vasku da 
Gama. Jam norėjosi, kad jis pasiliktų ant suolo, bet 


nebūtų galėjęs pasakyti kodėl. Norėjosi, ir viskas. 
O kadangi norėjosi, turėjo būti priežastis. Vieną 
gražią dieną jis sužinos, jam tereikia laukti, kol 
atėjus laikui tai paaiškės. Vieną gražią dieną, be- 
eidamas, jis sužinos kodėl. 

Arba, tarkime, kad ir šis laiškas. Danglaras ne- 
klydo, tai tik vienas iš daugelio anoniminių laiškų. 
Bet jis jam atrodė ypatingas, šiek tiek keliantis 
nerimą. Jis kėlė nerimą ar stebino ne todėl, kad 
jame buvo išvadintas kvailiu, ne, jis ir pats taip 
gana dažnai pagalvodavo. Kai užsisėdėdavo prie 
kompiuterio ar kai grįždavo po dviejų valandų 
pasivaikščiojimo, neįstengdamas pasakyti, apie ką 
mąstė. Arba kai negalėdavo pasakyti, ar raidė G 
eina prieš ar po K, prieš tai tyliai neišdeklamavęs 
viso raidyno. Bet ką apie visa tai galėjo žinoti žudi- 
kas? Aišku, nieko. Reikia, kad ateitų kitų laiškų. Ši- 
tas dalykas nebuvo pokštas. Nors jis nebūtų galėjęs 
pasakyti kodėl. Kažkur įvykdyta žmogžudystė, ir 
niekas nei matė, nei girdėjo. Ir štai žudikas išlenda 
iš savo slėptuvės, atsargiai ir pagyrūniškai. Panašu 
į tai. Sykiu Adamsbergui dingojosi, kad jį įviliojo į 
žabangus. Apsukęs kulnus link komisariato jis sau 
kartojo, kad reikia būti budriam, kad prasidėjo 
kažkas gana bjauraus. „Saugokis, - sumurmėjo 
jis sau. - G eina prieš K.“ 

— Šnekiesi pats su savim? 


Vaskas da Gama žvelgė į jį šypsodamas. Senis, 
beje, ne toks jau ir senas, daugiausia septynias- 
dešimties metų, buvo gražaus prakaulaus veido, 
tankiais, veikiau, ilgais sidabruotais plaukais. Iš 
po nukarusių ūsų neįžvelgei jo lūpų, bet didelė 
nosis, drėgnos akys, aukšta kakta, padrikos kalbos 
ir eilėraščių rinktinė, kurią jis buvo nerūpestingai 
numetęs ant suolo, darė jį panašų į kone akivaiz- 
džiai stačia galva nupuolusio Mąstytojo karikatū- 
rą. Pro marškinius ryškėjo mentės. Adamsbergas 
nemanė, kad senis būtų suktas, bet šį rytą jis buvo 
linkęs pasisaugoti. 

- Taip, kalbuosi pats su savimi, - tarė Adams- 
bergas, sėsdamasis ant suolo. - Aš pats sau duodu 
mažus patarimus. 

- Nori alyvuogės? Penki taškai, jei pataikysi į 
žibintą. 

- Ačiū, ne. 

- Sausainio? 

Vaskas kyštelėjo jam po nosimi popierinę dė- 
žutę. 

- Nealkanas? Žinai, tai skanūs sausainiai. Aš 
juos nupirkau tau. 

— Meluoji. 

— Meluoju, bet kas čia bloga, kad taip sakau? 

— Ką čia veiki? 

- Sėdžiu. Juodų darbų nėra. 


— Kodėl sėdi čia? 

— Kadangi yra suolas. Ar čia, ar kitur... 

Adamsbergas atsiduso. 

— Tau patinka būti prieš komisariatą? - vėl 
prabilo jis. 

- Vis kitaip. Čia gyviau. O be to, kaip ir prie 
visko, prisiriši. Aš prisirišu labai greitai. Sykį pri- 
sirišau prie krevetės. Triušis - dar šiaip ne taip, 
o krevetė, įsivaizduoji? Kas antrą dieną dubenyje 
keičiau vandenį. Tikėk manimi, reikėjo druskos. 
O taip, ji buvo laiminga savo dubenyje. Štai čia tu 
labai gerai suvoki, kad žmogus ir krevetė - du skir- 
tingi dalykai. Tavo blondinas kolega, tasai, kuris 
neturi pečių, šįryt šoko man į akis. Ne dėl krevetės, 
kuri dabar, kai kalbu su tavimi, jau nugaišusi, bet 
dėl šito valeto. Blondinas gana nuobodus, bet man 
jis patinka, be to, dosnus. Jis sau kelia nereikalingų 
klausimų, nerimauja, ir tai kaip bangų mūša, pažįs- 
tu tą muziką. Tu - priešingai, tavo triukšmas kaip 
vėjo. Šitai matyti iš to, kaip eini, tu seki savo kvė- 
pavimą. Turėčiau nemažai vargo, jeigu man reikėtų 
priversti tave pakeist nuomonę. O, pažiūrėk, kaip 
išpuošiau degtukų dėžutę. Nieko sau, ar ne? 

Vaskas, ištikimas vienai iš savo pagrindinių 
manijų, kruopščiai tuštino kišenes ir jų turinį dėjo 
ant suolo ir ant šaligatvio, lyg visa tai matytų pir- 
mą kartą. Ir jo kišenėse, kurių jis turėjo itin daug, 

buvo neišsemiama keisčiausių daiktų sankaupa. 
Adamsbergas metė akį į mažiukę sumaigytą ir iš- 
margintą kartono dėžutę. 

- Iš kur žinai visa tai apie Danglarą ar mane? — 
pasiteiravo jis. 

- Žinau. Esu poetas, man viskas kalba. O taip, 
ne veltui mane vadina Vasku. Čia, viduje, keliau- 
ja, - pridūrė jis, bakstelėdamas į galvą. 

— Jau sakei. 

- Ir dar kaip keliauja, - pakartojo jis. - Įsi- 
vaizduok akimirksnį, kad ant šaligatvio - didelė 
purvina bala. Matai situaciją? 

- Puikiausiai. 

- Gerai, tavo draugas blondinas ateina, pamato 
balą. Jis sustoja, tyrinėja, ją apeina, gerai pasiruo- 
šia. Tu netgi nepamatai šitos balos, tu nejučiomis, 
intuityviai ją apsuki. Tai kitas pasaulio suvokimas. 
Supranti? Tu kaip burtininkas. Blondinas netiki 
savom magijos galiom. O ne, visiškai. Matai veidą 
šitoje nuotraukoje? Nesutepk, tai mano brolis. Čia, 
susižavėsi, mano mama. Aš į ją panašus, ar ne? 
Įdėjau ją į paauksuotus rėmelius. O čia automate 
pasidaryta kažkokio nepažįstamojo nuotrauka, 
kurią radau ant žemės. Neklausk manęs, kas jis. 
Bet va čia - Valentinas. Mano tėvas išgelbėjo iš 
turkų savo senelę, tai buvo seniai. Palauk, mažytė 
medžio šakelė. Tai bent, vakar einu, ir šita mažytė 


medžio šakelė įkrenta man į plaukus. Atsargiai, 
nesulaužyk. Palauk, geltona sulankstomoji peleni- 
nė. Viena mergina man ją davė kavinėje, daugiau 
niekada nemačiau tos merginos. O iš kur gavau 
žirklutes, nebeatsimenu. 

- Galiu jas paimti? 

- O, ne! Ne žirklutes! Man jos labai reikalin- 
gos. Jei nori, imk peleninę. Arba štai, rankinį laik- 
rodį. 

- Ačiū, bet aš nenešioju laikrodžio. 

— Praverčia. Tu kvailas. 

— Taip. Man tai jau sakė šį rytą. 

— Ak, taip? Laikraščiuose rašoma priešingai. 

- Tu daug žinai, Vaskai. Iš tikrųjų. 

— Velniai rautų. Aš juk leidžiu savo laikraštį 
ir netgi jį pardavinėju. Taigi skaitau kitų, kad ži- 
nočiau, kas dedasi. Prieš du mėnesius rašė apie 
tave, buvo netgi tavo nuotrauka su visais priedais. 
Tu - gerbiamas žmogus. Tai gerai. Jei aš būčiau 
gerbiamas, galėčiau siūti šilkinius kostiumus ge- 
riau negu Londone. 

— Tu iš tiesų siuvėjas? 

— Tikrai taip, siuvėjas. Bet klientų maža, užsa- 
kymai reti. Nori, kad paskaityčiau tą straipsnį apie 
tave? Ar jau skaitei? Turiu jį kišenėj. 

— Tau atrodo normalu nešiotis straipsnį apie 
mane? 

- Nešiojuos jį ne dėl tavęs. Dėl vargšo vaikino, 
kurį nustūmė į Seną, dėl Henriko IV tilto valkatos, 
vadinamo „Būgnų dešimke“. Savo draugo. Garbės 
žodis, prieš skaitydamas straipsnį, nežinojau, kuo 
tu vardu. Tu žudiką užspeitei per tris savaites. Nie- 
ko sau, ar ne? 

- Nežinau. 

— Taip, jie rašo, kad esi kietas. Kaip niekur nie- 
ko, turi talento tokiems dalykams. O aš turiu ta- 
lento poezijai, kiekvienam savas kryžius. Prisiekiu 
tau, turiu talento poezijai, ją rašau savo laikraščiui. 
Tik kad rašytum eiles, turi būti pavalgęs, tu šitai 
žinai. Šiuo metu nelengva. 

Adamsbergas Vaskui atidavė kišenėj likusias 
smulkias monetas. 

— Grįžti į darbą? 

- Taip. 

— Dėl visa pikta, žinok, kad prieš tavo komisa- 
riatą telkšo šlykšti bala. Pasisaugok jos. Aukštasis 
blondinas ją pamatė. 

Adamsbergas padėkojo ir lėtai perėjo gatvę. 


Per kitas dvi savaites į komisariatą neatėjo nė 
vienas anoniminis laiškas. Žanas Batistas Adams- 
bergas su labai nebūdinga jam aistra pradėjęs lauk- 
ti valandos, kai atnešdavo laiškus, perėjo visas 
apviltos meilės pakopas: nuo vilties iki begalinių 

svarstymų. Buvo jau pasiekęs paskutinę, tai yra 
išdidaus maišto stadiją, ir stengėsi likti abejingas, 
kai į komisariatą ateidavo ryšelis laiškų. 

Laboratorijos išvados jį nuvylė. Nei popierius, 
nei vokas, nei klijai neatskleidė nieko įdomaus. 
Raidės buvo iškirptos mažomis žirklutėmis, o 
ne išpjaustytos skutimosi peiliuku. Jokių pirštų 
antspaudų. Nė vienos rašybos klaidos. Raidės 
veikiausiai iškirptos iš vietos dienraščio „Centro 
balsas“. Bet tai nieko nereiškė, nes vokas įmestas 
Paryžiuje, kur šis dienraštis pardavinėjamas kie- 
kvienoje stotyje. Galiausiai, dėl autoriaus, galėjai 
manyti, kad jis išsilavinęs ir kruopštus. Šitos žinių 
nuotrupos nieko nedavė, Adamsbergas jas mokėjo 
atmintinai. 

Svajingą komisaro atsainumą retai sutrikdyda- 
vo kriminalinių nusikaltimų verpetai. Jis kantriai 
leisdavosi nešamas tyrimo aplinkybių iki atomaz- 
gos, kurią nujausdavo. Prireikus mokėjo laukti 
savaites ir mėnesius, kol nusitaikydavo į tikslą, 
ir tai varydavo į neviltį Danglarą. O nusitaikęs 
gebėdavo likti ramus. Kariuomenėje tarnavo tarp 
geriausių šaulių, ir viršininkai jį kaip kokį kvailį 
tąsė iš varžybų į varžybas. Praleido metus, šaudy- 
damas į kvadratinius kartonus. Niekada nesimokė 
taikytis. Niekada nesitreniravo. Kai ateidavo lai- 
kas, neskubėdamas įremdavo šautuvą į petį, nu- 

sitaikydavo, šaudavo. Gerai, kad peršaudavo tik 
kartoną. Jam atrodė, kad ir tirdamas bylas elgiasi 
panašiai: klaidžioja toli nuo takų, kurie masina, 
o paskui, atėjus laikui, nusitaiko. Jis manė, kad 
pajus akimirką, kai žudikas peržengs jo valdas, 
kad vienaip ar kitaip bus įspėtas, ir tada reaguos. 
Danglaras sakė, jog tai kvailystės. 

Adamsbergas nemanė, kad Danglaras klys- 
ta, bet nepaisant visko stebėjo savo valdas, leido 
žvilgsniui po jas plūkauti kaip tinklui po bango- 
mis. Bet šįkart viskas klostėsi šiek tiek kitaip. Jis 
plūkavo ne taip gerai. Nebuvo tyrimo, nebuvo nu- 
sikaltimo. Ir jis tykojo bei irzo dėl paprasto laiško, 
kuriame buvo vadinamas kvailiu. Todėl manė, kad 
tas Žmogėnas nuo pat pradžių įgijo pranašumą. 

O Danglarui priešingai, tai, kad neatėjo naujas 
laiškas, tik sutvirtino jo įsitikinimą, jog ir pirmasis 
buvo ne toks jau svarbus. Tačiau sėdintis ant suolo 
Vaskas da Gama jį diena po dienos vis labiau slėgė 
ir pykino. Kiekvieną vakarą Vaskas išsinešdavo 
savo valetą, ant kurio dabar, be seno švarko, kabo- 
jo dar kelnės, beveik tobulai prie jo tinkančios. 

Vakar rytą Vaskas pasirodė su darbo kabineto 
šviestuvu, ir tai Danglarą galutinai pribaigė. Švies- 
tuvas buvo žmogaus aukščio, surūdijusiu stovu 
ir metaliniu tamsiai žalios spalvos gaubtu. Pro 
koridoriaus langą pareigūnas matė, kaip Vaskas 

jam pamojo ranka, pasidėjo ant suolo sausai- 
nių dėžutę ir pistacijų maišelį, pastatė šviestuvą 
priešais valetą, lyg tam, kad pasišviestų ir galėtų 
patogiai skaityti. Visą savo turtą Vaskas atsive- 
žė suklypusiu vienračiu vežimėliu. Žengęs keletą 
žingsnių atgal, įvertino, kokį įspūdį daro jo naujoji 
svetainė, išdėliojo ant žemės plastikinius maiše- 
lius, išsitraukė iš kišenių keletą niekučių, juos iš- 
rikiavo, prieš tai atidžiai apžiūrėjęs, ir pasirengė 
skaityti. Prisispaudusį prie stiklo Danglarą draskė 
prieštaringi jausmai: nenumaldomas troškimas jį 
įgrūsti į cypę už valkatavimą bei viešosios tvarkos 
trikdymą ir neaiškus noras eiti ir atsisėsti greta jo, 
tvieskiant saulei, po neveikiančiu šviestuvu. Jis iš- 
girdo prieinant Adamsbergą. Komisaras atsistojo 
prie jo, kaktą atrėmė į stiklą. 

- Atrodytų, kad jis kuriasi, - tarė Adamsbergas. 

- Šitą seną kvailį reikia iškrapštyti. Jis mane 
nervina. Jis man trukdo. 

— Kol kas jo nereikia liesti. Gal jis ir nekvailas. 

- Ar jau kalbėjotės su juo? Negirdėjote, kaip 
nusišneka? 

— Kiekvienam savas kryžius, kaip jis sako. Kada 
atsinešė valetą? 

- Šiandien jau šešiolikta diena. 

— Iškart po to laiškas. 

Danglaras į jį pažvelgė nesuprasdamas. 


24 


— Na, ir kas? 

— Nieko. Tik matau, kad vakar jis atsinešė švies- 
tuvą. 

— Ir?.. 

- Ir šiandien vėl laiškas. 

Danglaras nepatikliai pažvelgė į Adamsbergą, 
paskui gūžtelėjo pečiais. 

- Šviestuvas neturi nieko bendra su laišku. 

- Žinoma, - tarė Adamsbergas. - Tai tik atsi- 
tiktinumas, kurio negali nepastebėti. 

- Šiek tiek pasistengęs, gali. 

- Suprantama. Bet perskaitykite laišką, Dan- 
glarai. 

Laiškas ir vokas jau buvo įdėti į peršviečiamą 
plastmasinį maišelį. Raidės taip pat kruopščiai 
išrikiuotos kaip ir pirmajame. 


Liepos 20 d. 
Pone Komisare, 


Laukiate iš manęs naujienų? Taip, žinoma. 
Tik per plauką į jus nenumojau ranka. Jūs polici- 
joje tokie kvailiai. Jūs negalite manęs pasiekti. Jūs 
man nekeliate nerimo. Man jūs jau nugalėtas. 


Išsigelbėjimas ir laisvė 
X 

- Storžieviškumo ir įmantrumo mišinys, - api- 
būdino Danglaras. 

- Žmogėnui reikia išsikalbėti, jis meta kozirį. 
Suklijuoti mažas raideles - nemenkas darbas. 
Laiško autorius kantrus, metodiškas. Raidės pa- 
baigoje taip pat gerai sulygiuotos kaip ir pra- 
džioje. 

— Be abejonės, jis sako teisybę. Tikriausiai 
svarstė prieš darsyk rašydamas, prieš įsisukda- 
mas į krumpliaračius. Tikriausiai dvejojo tarp už 
ir prieš, tarp rizikos ir pagundos. 

- Vokas suglamžytas, gulėjo jo kišenėje. Arba 
žmogėnas mąsto, prieš pradėdamas veikti, arba 
važiuoja į Paryžių įmesti laiško. Išsiųstas ne iš to 
paties pašto. Pakeitė skyrių. 

- Jūs tikite jo nusikaltimu? 

— Nežinau. Atrodo, taip. 

— Nežinia nei kur, nei kada, nei kas. 

— Aš žinau, Danglarai. Nesiknisime po visą 
Prancūzijos praeitį. Tai - bejėgystė. Nebent ne- 
turėtume siūlo galo. 

— Laiške? 

— Gatvėje. Siūlo galas - tas, kuris į mus žiūri 
pusantro mėnesio nuo suoliuko priešais. 

Danglaras suknebo ant kėdės, nusvarino pe- 
čius. 

— Ne, - tarė jis. 

- Taip jau yra, seni. Tas žmogėnas pasirodė čia. 
Šie du dalykai susipynę. 

— Be abejonės, susipynę, - šiurkščiai atitarė 
Danglaras. - Tai vieninteliai svarbūs dalykai nuo 
vasaros pradžios. Bet kad vienu metu atėjo laiškas 
ir pasirodė tas Žmogus, nereiškia, kad jie susi- 
ję. Po paraliais, nereikia niekada visko suplakti 
į viena. 

Adamsbergas čiupo popieriaus lapą ir atsistojo 
piešti. Nuo to laiko, kai komisaras gavo šį postą, 
Danglaras matė jį marginant daugybę lapų. Kar- 
tais vakare Danglarui pasitaikydavo išsitraukti 
vieną jų iš šiukšlių dėžės. Adamsbergas apleido 
medžių lapų seriją ir perėjo prie veidų fragmentų, 
rankų. 

- Štai, - tarė Adamsbergas, paduodamas lapą 
Danglarui. - Nupiešiau jūsų portretą. Einu pasi- 
vaikščioti. Grįšiu. 

Aišku, grįš. Kurių galų šitai visąlaik kartoti? Be 
abejonės, todėl, - mąstė Danglaras, - kad bijo, jog 
vieną gražią dieną užsimanys nebegrįžti ir pasileis 
tiesiai į kalnus. 

Danglaras išgirdo tyliai užsiveriant komisa- 
išsitaršiusį, susibrukusį rankas į kišenes. Pirmą- 
kart Adamsbergas nupiešė jo portretą. Jis atsar- 
giai mestelėjo žvilgsnį į piešinį. Šnairų, paskui 

tvirtesnį žvilgsnį. Atrodė, kad šis portretas jį nori 
sutaikyti su pačiu savimi, ir tai jam kėlė prieštarin- 
gus jausmus. Danglaras susijaudindavo greitai. Ir 
manė, kad šią silpnybę gali suvaldyti taurė baltojo 
vyno. Iš tikrųjų, šįkart jis smarkiai susijaudino, 
ir kad nusiramintų, prireikė nemažai taurių. Dar 
neišmušus dvylikai Danglaras jau buvo išėjęs iš 
rikiuotės. 

Per savaitę atėjo trys nauji laiškai, išsiųsti iš 
skirtingų Paryžiaus kvartalų. Adamsbergas tuo 
buvo toks patenkintas, kad dažnai švilpiniavo, 
nepriekaištavo Danglarui dėl baltojo vyno ry- 
tmečiais ir piešė dar daugiau nei paprastai. Tuos 
penkis laiškus plastmasiniuose maišeliuose buvo 
prisisegęs ant sienos. Nebegalėjo su jais išsiskirti. 
Danglaras kartojo komisarui, kad žudikas jį ap- 
sėdo, bet Adamsbergas nieko neatsakydavo. Vis 
atsistodavo, prieidavo prie sienos ir iš naujo skai- 
tydavo laiškus. Danglaras jį stebėdavo. 


Liepos 23 d. 
Pone Komisare, 


Aišku, jūs aklavietėje. Žinote, kad neturi- 


te jokio šanso, nors ir kiek skaitytumėte. Man 
malonu, kad jūs sutrikęs. Aš galvoju apie naują 

nusikaltimą. Farai tokie buki. Aš - ne avinėlis, 
ir tą nusikaltimą padarysiu, kai panorėsiu. Ką 
jūs į tai? Galbūt jus įspėsiu. 


Išsigelbėjimas ir laisvė 
X 


- Stilius pompastiškas, - sumurmėjo Adams- 
bergas. - Slegiantis, skausmingas. Kodėl, štai koks 
klausimas. 

Jo žvilgsnis nukrypo į kitą laišką. 


Liepos 26 d. 
Pone Komisare, 


Mano laiškai jus nuvilia. Nieko, kas jums 
leistų pačiupti siūlo galą, kuris atvestų ligi 
manęs. Beje, žinokite, jog išvaizda neišsiski- 
riu: akys kaip visų, plaukai paprasti, jokių 
ypatingų žymių. Nieko daugiau neturiu jums 
pasakyti. 


Išsigelbėjimas ir laisvė 
X 


Galiausiai jis perskaitė paskutinįjį: 

Liepos 28 d. 
Pone Komisare, 


Mudu pradedame gerai vienas kitą pažinti, 
ar ne? Gaila, kad aš negaliu paskaityti jūsų at- 
sakymų. Diena buvo veikiau niūri. 

Jums neverta nusiminti: jūs bejėgis, tačiau 
ir bet kam kitam nebūtų pavykę. Aš smūgį pa- 
rengiau nė per nago juodymą nenukrypdamas 
nuo plano. Jokių nesusipratimų tarp mūsų: aš - 
žudikas, jūs - faras, mums neskirta susitikti. 


Išsigelbėjimas ir laisvė 
X 


Adamsbergas skaitinėdavo vieną laišką po 
kito, švilpiniuodavo, grįždavo į savo vietą. Dabar, 
kai žudikas nebegalėjo susilaikyti nerašęs, jam 
buvo ramiau. Bet tasai nieko daugiau neatskleis. 
Rašys, be abejonės, užuolankomis, kad patirtų 
malonumą, jog egzistuoja, ir iš noro patikti, bet 
neišsiduos. Jis balansavo tarp įžeidinėjimų ir 
atvirumo, pakankamai piktas drįsti, pakankamai 
gudrus atsitraukti. Adamsbergui atrodė, kad atvi- 
rauti jį skatino keistas noras pelnyti jo atlaidumą. 
Jis negali šitaip piktnaudžiauti kito žmogaus laiku 

ir dėmesiu už tai nepasiūlydamas kompensacijos. 
Menkos, nelabai ko vertos dovanėlės, leidžiančios 
davėjui tęsti korespondenciją. 

—- Tai mandagus žmogus, - padarė išvadą 
Adamsbergas. 

— Neįžvelgiate nieko daugiau? - pasiteiravo 
Danglaras. 

- Taip. Plaukai. 

- O, jums krito į akį? 

- Jie minimi nuo antrojo laiško. Jis kone visur 
kaišioja plaukus. Šitas vyrukas per daug apie juos 
galvoja. 

- Paskutiniame laiške jis nevartoja žodžio 
„plaukai“. 

- Jis rašo „nė per nago juodymą,, o tai beveik 
tolygu „nė per plauką“. 

Danglaras abejodamas skėstelėjo rankomis. 

— Nė 23-iosios dienos laiške nieko panašaus 
nėra, - tarė jis. 

- Yra, tik netiesiogiai. „Aš - ne avinėlis... Tad 
ir šiame laiške yra „plaukai“ potekstėje. 

Danglaras kažką suniurnėjo. 

- Taip, Danglarai. Tai tiesa. Viskas taip ir vyks- 
ta. Žodis sukasi, pradingsta, bet idėja lieka. 

- Keista, - atsiduso Danglaras. - Keista taip 
domėtis plaukais. 

— Taigi. Labai keista. Kas dar? 

- Išsiuntimo datos: 23, 26, 28. Nelabai tikėtina, 
kad tas žmogėnas gyventų toli ir kas dvi dienas 
atvyktų į Paryžių išsiųsti laiškų. Jis tikriausiai gy- 
vena sostinėje arba jos apylinkėse. „Centro balsą“ 
galima nusipirkti visose stotyse. Jeigu pasektume 
stotis? 

Adamsbergas papurtė galvą. Danglarui jis 
dabar atrodė bjaurus, nors dar ką tik buvo gana 
gražus. Komisaras Danglarui staiga pasidarydavo 
bjaurus, kai jam prieštaraudavo. Leitenantas sykiu 
susimąstė dėl savo paties nepastovumo ir estetinių 
vertinimų santykinumo. Jei grožis dingsta, vos sti- 
priai susierzini, kiek galimybių jis turi išlikti šiame 
pasaulyje? Ir kuo grįsti tvirtus tikrojo grožio kri- 
terijus? Ir kur slypi tas prakeiktas tikrasis grožis? 
Formoje be turinio? Formos ir idėjos junginyje? 
Idėjoje, kurią įkvepia forma? 

- Po paraliais, - tarė Danglaras, - net ištroš- 
kau. 

— Ne dabar. Kalbėjome apie stotis. Nemanau, 
kad mūsų žmogėnas būtinai gyvena Paryžiuje ar 
jo apylinkėse. Tuos penkis laiškus jis ilgokai ne- 
šiojosi kišenėje. Toks kruopštuolis kaip jis nepa- 
sibodės sukarti kilometrų kilometrus, kad geriau 
prisidengtų. Nė kalbos, kad gaištume laiką stotyse. 
Pradėdami nuo to, nieko nepešime. 


32 


— Bet ar išvis reikia pradėti? Ar išvis reikia rū- 
pintis tais penkiais suknistais laiškais? 

— Apie tai verta pagalvoti, - tarė Adamsbergas, 
ištraukdamas iš stalčiaus naują popieriaus lapą. 

Komisaras keletą akimirksnių piešė, o Dangla- 
ras tylomis grįžo prie savųjų grožio santykinumo 
reikalų. 

- Ir tai mus atveda prie Vasko, - vėl prabilo 
Adamsbergas. 

— Po šviestuvo jis nieko nebeatsinešė, o gavome 
tris naujus laiškus. Matote, kad tarp viso to nieko 
bendra. 

— Pradėsime nuo jo, nuo Vasko, - primygtinai 
pakartojo Adamsbergas. 

— Tai neturi jokios prasmės, - šiurkščiai tarė 
Danglaras. 

— Nieko tokio, prasmės klausimais pasirūpin- 
sime vėliau. Man reikia žinoti, ką šis žmogus daro 
stovyklaudamas prieš mūsų duris. 

- Šiuo metu jis jau iškeliavęs su visa savo 
manta. 

— Nesvarbu, palauksime rytojaus. 


Vakaras buvo labai šiltas. Galėjai vaikščioti vie- 
nais marškiniais. Danglaras supluko, laiptais neš- 
damas pirkinius. Jis nupirko bulvių ir dešrelių vai- 
kams vakarienei ir braškių. Po dviejų dienų penki 

vaikai išvažiuos atostogų. Jis dar nepagalvojo, kuo 
užpildys šitą trumpą vienatvės laiką. Svarbiausia, 
galvojo, ilgai miegos ir, be abejonės, nemažai iš- 
gers, to negalėjo nesivaržydamas sau leisti - bijojo 
dukterų priekaištingų žvilgsnių. Danglaras skuto 
bulves, šitai jis mokėjo. Mąstė apie Vasko da Ga- 
mos šviestuvą. Smalsu būtų buvę pamatyti kam- 
barį, kuriame gyveno senis, mažoje keturioliktojo 
rajono gatvelėje. Vaskas sykį jam rodė nespalvotą 
nuotrauką: ten buvo tiek visko prigrūsta, kad ne- 
galėjai suprasti, kur grindys, o kur lubos. „Žiūrėti 
reikia taip ,- tarė Vaskas, piktai apversdamas nuo- 
trauką. Adamsbergas rytoj tikriausiai nieko neiš- 
peš. Adamsbergas kvaištelėjęs. Kad greičiau ateitų 
rugsėjis su keliomis tikromis bylomis. Vasara - tai 
tik įkaitusių popierių, akių dūmimo ir išsigalvotų 
apklausų laikas. Jo nuomone, vasara Adamsbergui 
buvo nieko verta. Geriau jau būtų išvažiavęs į tuos 
savo kalnus, užuot sukęsis it laukinis žvėris narve 
aplink tuos penkis nelaimingus laiškus. Tai yra, 
laukinis žvėrelis, mintyse pasitaisė jis, nedidelis, 
panašus į lūšį, sakykim. Nepatenkintas Danglaras 
pliaukštelėjo liežuviu, bulves išversdamas į dubenį 
nuplauti. Ne, Adamsbergas neturi nieko bendra su 
lūšimi, katininių amatui jis per daug atsipalaidavęs. 
Šiuo metu gal vaikščioja su pieštuku užpakalinėje 
kišenėje. Danglaras jam šiek tiek pavydėjo. 

Adamsbergas slankiojo Senos krantinėmis. 
Kaip ir daugelis provincialų, jis mėgo šiuos pa- 
sivaikščiojimus, nors paryžiečiams čia pirmiau- 
sia dvokė šlapimu. Didžiulis karštis dieną sušildė 
parapeto, ant kurio sėdėjo, akmenis. Komisaras 
kantriai laukė audros. Ji prasidėjo smarkiu vėjo 
gūsiu ir nedrąsiais mažais lašeliais, jį išgąsdinu- 
siais, kad nieko nebus. Bet galiausiai jis gavo viską. 
Griausmai, dvigubi žaibai, vandens tvanas. Atsisė- 
dęs ir ant parapeto padėjęs rankas, Adamsbergas 
nieko nepraleido pro akis. Žmonės išsilakstė. Jis 
buvo vienas vakare ant Senos kranto. Vanduo jau 
sūkuriuodamas sruvo po kojomis. Šis siautulys 
nuostabiai tiko po dienų, per kurias jis nieko dau- 
giau neveikė, tik baiginėjo bylas, laukė laiškanešio 
ir žiūrėjo į Vaską da Gamą, spjaudantį kauliukus. 
Apsunkusios kelnės lipo prie šlaunų. Jam atrodė, 
kad nebegali paeiti, kad jį apsėmė vanduo, o kartu 
atrodė, kad jis yra audros centras ir jos dirigentas. 
Ši didžiulė galia, įgyta veltui, be pastangų nė jo- 
kių nuopelnų, jį žavėjo. Adamsbergas nusišluostė 
varvantį veidą. Jeigu žudikas per kiekvieną audrą 
būtų išgyvenęs akimirksnį savo didybės kaip jis, 
jeigu per kiekvieną potvynį būtų taręsis esąs Die- 
vas kaip jis, be abejonės, nieko nebūtų nužudęs. 
Reikėjo manyti, kad audra nejaudina žudiko, o 
gaila. Nerimą kėlė ta antroji, iš anksto paskelbta 

žmogžudystė. Adamsbergas buvo linkęs tikėti, kad 
grasinimas nėra paprastas gyrimasis, kad kažkam 
gali grėsti pavojus. Bet kam, kur, kada? Jį kaip 
tik ir traukė šis vaiduokliškas bylos pobūdis, šis 
tyrimas, sudarytas iš nieko, iš tuštumos ir kupinas 
neaiškumų. 

Su dideliu pasitenkinimu Adamsbergas klau- 
sėsi audros, kuri dabar tolo, lietaus šnaresio, kuris 
ščiuvo. Jis pajudino rankas, lyg norėtų pamatyti, 
arjos tebegyvos. Ir, tarsi grįždamas iš labai tolimo 
pasaulio, atsargiai ėmė kopti laiptais į krantinę. 
Jis žinojo, kurioje kavinėje Vaskas leidžia savo 
vakarus, čia dešine, čia kaire ranka pasiremda- 
mas į stalą, godžiai gaudydamas vakarieniautojų 
pašnekesius, nerdamasis iš kailio, kad parduotų 
savo „savaitraštį , prirašytą ir išpuoštą ranka. Per 
paskutines penkiolika dienų jis jį sekė daug kartų, 
nieko nesakydamas Danglarui, kuris dar nebuvo 
pribrendęs nuoširdžiai susidomėti seniu. Ta diena 
ateis, Adamsbergas visiškai pasitikėjo Danglaru. 
Kiekvienąkart Vaskas baigdavo vakarą šiame pa- 
lyginti brangiame amerikiečių bare, kur jis visus 
pažinojo ir kur galiausiai pavakarieniaudavo už 
dyką, palesinėdamas ne prie vieno stalo. 

Adamsbergas pirmiausia užsuko namo. Nusi- 
šluostė, apsivilko sausais nudėvėtais drabužiais, 
paskui, ir vėl pėsčiomis, nuėjo į amerikiečių barą. 

Buvo pusė dvyliktos. Pianistas skambino, žmo- 
nės vakarieniavo, keli vienišiai stebėjo vieni ki- 
tus, Vaskas buvo išskleidęs, ką turėjo kišenėse, ant 
stalo ir tyrinėjo suraukęs antakius, viskas buvo 
kaip paprastai. Audros išvargintas Adamsbergas 
žnektelėjo ant minkštasuolio ir užsisakė vakarie- 
Adamsbergas prisipylė taurę vyno ir belaukdamas, 
kol atneš patiekalą, ištuštino duonos krepšelį. Jis 
nė nemostelėjo Vaskui, kad prisiartintų. Žinojo, 
kad ir taip ateis prie staliuko. - 

Neilgai trukus Vaskas susišlavė daiktus. Tai 
visada užimdavo daug laiko. Jis sudėdavo savo 
mažmožius į vokus, o tuos vokus į medžiaginius 
maišelius. Paskui juos vieną po kito sugrūsdavo 
į kišenes pagal kišenės dydį. Viską susirinkęs, jis 
priėjo, atsisėdo prieš Adamsbergą ir vėl ėmėsi 
viską traukti iš kišenių. Valgydamas Adamsber- 
gas klausėsi, ką jis kalba, nieko nesakydamas. Ši 
daugybė nesuderinamų daiktų ir paaiškinimai, 
kuriais juos palydėdavo Vaskas, jį užkerėjo. Jis vėl 
gavo teisę pasižiūrėti į tėvo, motinos, kažkokio 
nepažįstamo Valentino nuotraukas, dekoruotą 
degtukų dėžutę, šakelę, geltoną peleninę, paskui 
ir nuotrauką kambario, kurio lubų negalėjo at- 
skirti nuo grindų, ir tai užsiutino Vaską, jis pa- 
sakė, kad visi farai neišvengiamai vienodi, gavo 

pažvelgti į popieriaus skiautes, išmargintas ne- 
įskaitomomis pastabomis, karikatūrų apmatus, 
medžiagų pavyzdžius, lininių siūlų ritę, iki bliz- 
gesio nučiupinėtą alyvuogės kauliuką. Adams- 
bergas žiūrėjo, kaip stalas pasidengia visu šiuo 
šventu šlamštu. Nuo to reginio jis atsipalaidavo 
ir kaip Danglaras ėmė galvoti, kad kvaila tardy- 
ti senį, kad niekam neateitų į galvą imtis tokios 
apklausos. Jeigu būtų buvęs kabinete, be jokios 
abejonės, būtų atsisakęs šitos minties. Bet šiame 
bare į vakarienės pabaigą jis galėjo pasikalbėti su 
Vasku, ir kam kas darbo. 

Jam sunku buvo nutraukti senio litaniją - jis 
dabar į savo komentarus įterpdavo eilėraščių nuo- 
trupų ir nerišlių anekdotų. Adamsbergas nebuvo 
sutikęs žmogaus, kuris taip greitai šokčiotų nuo 
vienos temos prie kitos. Jis pripylė jam taurę penk- 
tąjį kartą. Vasko Žodžių srautas liejosi vis greičiau. 
Jis plekšnojo Adamsbergui per petį, sakė, kad jis 
kietas ir šaunus vyras, ir jo priešiškumas tirpo. Bet 
Adamsbergas aiškiai matė, kad nors ir kokia nuo- 
širdi buvo Vasko prigimtis, instinktas jam tyliai 
kuždėjo saugotis farų. Ir nepaisant vyno jis susi- 
gūžė, kai Adamsbergas ėmėsi ūmai klausinėti. 

- Šįkart, Vaskai, norėčiau, kad atsakytum. Man 
netgi reikia tavo atsakymų. Nenorėčiau išgirsti, 
kad ten sėdi vien todėl, kad yra suolas. Tai netiesa. 

Tau nuobodu ant to suolo, matyti plika akim. Kai 
tik išmuša penkias valandas, išleki kaip mokinys, 
kai baigiasi pamokos. Ne iš malonumo ten sėdi. 

- Tu klysti. Žiūrėk, šiandien viena moteris ga- 
tvėje pametė nosinaitę, ar tau jau sakiau? Žinai, 
maža nosinaitė, nešiojama priekinėj kišenikėj. Ji- 
nai ją pametė bėgdama, ir ta nosinaitė ant mano 
kelių nutūpė kaip paukštė. Aš tau ją parodysiu. 
Kaip paukštė. 

- Parodysi paskui. Ką tu veiki ant to suolo? Po 
paraliais, kurių galų ten ateini? 

- Jokių galų. Aš keliauju. Suoliukai - mano lai- 
vai. Todėl mane ir vadina Vasku. Nori sausainio? 
Iškeliam didžiąją burę, ir sudiev. 

Vaskas susigrūdo rankas į kišenes, ieškodamas 
sausainių pakelio. 

— Ne sausainių man duok, bet atsakyk į mano 
klausimą. 

— Man nepatinka tavo klausimas. Nesmagu, 
kai tu šitoks. 

Adamsbergas nieko neatitarė, nes Vaskas buvo 
teisus. Jis atsilošė į šiltą minkštasuolio atkaltę, ir 
abu vyrai pritilo. Adamsbergas valgė. Vaskas vis 
dėliojo ir perdėliojo savo fetišus ant stalo, lyg vie- 
nas žaistų absurdišką šachmatų partiją, iš vidaus 
kandžiodamas skruostą. Adamsbergui atrodė, kad 
jis susireikšmina. 

- Tu niekingas mulkis, - sumurmėjo jis, - ir 
supelijęs poetas, ir niekingas keliautojas, ir pa- 
gyrūnas. 

Vaskas sumišusiomis akimis pažvelgė į komi- 
sarą. 

— Vaidindamas originalų kvailį ant suolo, tarie- 
si esąs labai stiprus, labai gudrus, - toliau kalbėjo 
Adamsbergas, - bet iš tikrųjų nematai toliau savo 
nosies, ir todėl tavo laivo nuolaužos bus nublokš- 
tos į mano komisariato kamerą. 

— Kodėl taip niekšiškai? Ką čia dabar šneki? 

— Susirink savo šūdniekius, - šiurkščiai tarė 
Adamsbergas, vienu rankos mostu juos sustum- 
damas ant stalo. - Tu elgiesi kaip infantilus plepys, 
kuris slepiasi už savo mažmožių, ir neįmanoma 
su tavimi susikalbėti. Sakau tau, susirink savo 
šūdniekius! 

— Bet kas tu toks, kad man įsakinėji? 

— Aš neketinu tau įsakinėti, Vaskai, aš ketinu 
tau atskleisti paslaptį. Didelę paslaptį, baisiai di- 
delę paslaptį, - nuo jos tavo ausyse sušvilps jūros 
vėjai ir ji sukrės plaustą, už kurio tu kabiniesi: 
žinai, ką mes, farai, gauname nuo tada, kai tu čia 
įsitaisei? Nuo tos dienos, kai atsiboginai mane- 
keną? Laiškus, seni, laiškus vieno pašaipūno žu- 
diko, laiškus žmogystos, kuri nužudė ir kuri dar 
nužudys, laiškus niekšo, kuris pasitiki savimi ir 

kuris gerai pasislėpęs. Supranti, nesmagus daly- 
kėlis, kaip tu sakai. Ir visa tai - tuo laiku, kai tu 
stovyklauji prieš mus. Netiki manimi? 

- Ne, - tarė Vaskas, skubomis kišdamasis savo 
niekučius į vokus. 

— Nebėk, Vaskai, - tarė Adamsbergas, sugrieb- 
damas jį už rankovės. 

Jis ištraukė iš švarko penkių laiškų kopijas ir 
pakišo Vaskui po nosimi. Senis žvilgtelėjo į po- 
pierius ir nusuko galvą. Nesakydamas nė žodžio, 
Adamsbergas jėga juos įbruko jam į rankas. Vaskas 
perbėgo narčiu žvilgsniu lapus ir juos atstūmė. 

— Man tai nieko nesako, - suurzgė jis. - Neno- 
riu veltis į tavo reikalus. 

- Tu nesupranti, Vaskai, tu jau įsivėlęs į mano 
reikalus. Kalba nebe apie tai, ar tu nori įsipainio- 
ti, kalba apie tai, ar tu nori išsipainioti. Kadangi 
tu, suprask pagaliau, esi įsipainiojęs į šlykščius 
reikalus. 

— Manai, kad tai aš tau rašau? 

— Kad karpai raides mažytėmis žirklutėmis, 
esančiomis tavo šeštoje dešinėje kišenėje, ir jas 
išlygiuoji taip pat kruopščiai, kaip išdėlioji savo 
brangenybes. Išties, galima šitaip pamanyti. 

Vaskas smarkiai papurtė galvą. 

- Arba kažkas tau nori primesti žmogžudystę. 
Rinkis. Pasuk galvą. 

— Tu ne toks, koks maniau, - su pasidygėjimu 
tarė senis. 

- Betgi taip. 

— Maniau, gyvenime tau patinka vaikštinėti 
gatvėmis, o ne visiems knisti reikalus. 

- Taip. Man patinka ir knisti reikalus. Tau ne? 

- Galimas dalykas, - sumurmėjo Vaskas. 

— Bet man nepatinka, kai kas nors nužudo- 
mas. Ir nepatinka, kad man apie tai pranešama, 
iš manęs tyčiojantis. Ir nepatinka žmogėnas, man 
rašinėjantis šituos laiškus. Ir nepatinka, kai žmo- 
nės dedasi esą nenugalimi, nebent per audrą, vien 
tik per audrą. Ir man nepatinka, kad tu dediesi 
kvaišu svajotoju. Ir man nepatinka farai. Ir man 
nepatinka šunys. 

Adamsbergas surinko penkis netvarkingai 
išmėtytus lapus ir atsainiai susibruko juos į ki- 
šenę. 

— Taip nesinervink, - tarė Vaskas. - Pasistenk 
nesinervinti. 

— Kai noriu, tai ir nervinuosi. Suprask, turiu dėl 
ko. Kažkur kažkas bus nužudytas, o mano darbas, 
įsidėmėk, yra tam užbėgt už akių. Ar tau šitai at- 
rodo įdomu, ar neįdomu, tai vis tiek mano darbas. 
Ir aš neturiu nieko, kad galėčiau užsikabinti. Nie- 
ko, išskyrus galbūt tave. O tu tyli. Dediesi dideliu 
ponu, nes prasižioti farui - nekilnu. Bet dabar ne 

laikas vaidinti kilnumą, nes tu esi mano vienintelis 
atspirties taškas, vienintelis! 

- Pirmą kartą man sakoma, kad esu atspir- 
ties taškas, - tarė Vaskas. - Patikėk, man tai ma- 
lonu. 

Nepatenkintas Adamsbergas padėjo peilį ir 
šakutę įstrižai lėkštės. Jis lėtai persibraukė ran- 
ka per veidą, paglostydamas skruostus, kaktą, 
lyg pirštais stengtųsi prislopinti susinervinimą. 
O Vaskas, suraukęs antakius, abiem rankomis 
krapštėsi galvą. 

— Sakai, kažkas nužudytas? 

— Bent taip atrodo. 

— Kas? 

- Nežinau. 

- Ir kuo aš čia būčiau dėtas? 

- Žmogžudys, atpirkimo ožys, juokdarys, suta- 
pimas arba visiškai nieko. Rinkis. Pasuk galvą. 

Adamsbergas ištuštino taurę ir padėjo du ban- 
knotus ant lėkštelės. Buvo beveik visiškai nusira- 
minęs. 

- Eisiu, - tarė jis. - Palieku tau savo adresą, 
jeigu nuspręstum padėti. Jei kils ūpas, jokiu būdu 
nesivaržyk. Gali ateiti ir naktį. Iki. 

Jis išėjo, lėtai stumdamas sunkias sukamąsias 
duris, palikęs Vaską su adresu ir ant stalo išbars- 
tyta jo niekalų šūsnimi. 

Adamsbergas atsigulė, stengdamasis negalvoti. 
Jam nelabai patiko taip trikdyti Vaską vien dėl to, 
kad daugiau nebuvo už ko griebtis. 

Naktis buvo per šilta gulėti po antklode. Jis 
išsitiesė ant lovos, prieš tai užsitraukęs šortus tam 
neįtikėtinam atvejui, jei Vaskas ateitų. 


Vaskas nekrustelėdamas liko prie baro iki už- 
darant, nė neprisėsdamas prie paskutiniųjų gėro- 
vų staliukų. Jam patiko mažiukas brunetas komi- 
saras, bet nepatiko farai. Iš tėvo, pabėgusio nuo 
turkų iš Armėnijos, jis paveldėjo seną siuvamąją 
mašiną, nepasitikėjimą bet kokia oficialia valdžia 
ir kelias tvido atraižas. Vaskas mąstydamas kram- 
tė ūsus. Kita vertus, tas mažiukas brunetas jam 
neduos ramybės, kol negaus atsakymo. Vaskas 
susirinko daiktus ir viską susigrūdo į kišenes. Jis 
negrįžo namo ir vaikštinėjo iki aušros, kol ryžosi 
paskambinti į komisaro duris. 

Abu vyrai atsisėdo virtuvėje, pasistatę prieš 
save didelius kavos puodukus. Vaskas paprašė 
duonos ir sardinių dėžutės, kur galėtų pamirkyti 
duoną. Adamsbergas sardinių neturėjo. 

— Reikia visada turėti sardinių, - priekaištingai 
tarė Vaskas. - Niekada negali žinoti. 

- Aš nesu apdairus žmogus. 


- Atėjau pas tave, nes tu manai, kad turiu ką 
pasakyti. Bet nieko neturiu jums pasakyti. 

„Nieko neturiu jums pasakyti.“ Adamsbergas 
žvilgtelėjo į senį. Maždaug taip baigėsi ketvirtasis 
laiškas. Aišku, Vaskas bare akimis perbėgo laiškus. 
Galėjo netyčia įsiminti ištraukas. Adamsbergas 
visiškai atsibudo. 

- Jei nebūčiau atėjęs, - kalbėjo toliau Vaskas, - 
būtum tebemanęs nežinia ką. Esi velniškai užsi- 
spyręs. 

— Nair? - paklausė Adamsbergas. - Suoliukas, 
kodėl tu sėdi ant jo? 

— Velniškai atkaklus. Neklysti dėl vieno dalyko: 
mane pjauna šitas suoliukas. 

— Tau moka? 

Vaskas suniurzgė. 

- Tau moka už tai, kad būtum ten? 

— Taip, man moka! Patenkintas? Po paraliais, 
tai niekam nekliudo. 

— Visiškai niekam, bet vis tiek papasakok. 

— Vieną vakarą buvau bare. Bare, kurį Žinai. 
Man perdavė raštelį. 

- Tu jį tebeturi, tą raštelį? 

- Ne. 

- Keista, paprastai tu viską saugai. 

— Netiesa. Aš rūšiuoju, labai rūšiuoju. 

- Gerai, rūšiuoji. Atleisk man. Varyk toliau. 

— Rašė, kad turi man darbo. Reikėsią tik palauk- 
ti kitą dieną antrą valandą prie telefono kabinos. 

— Kurios kabinos? 

— Reno gatvėje. Koks skirtumas? 

Vaskas ilgai vilgė suvožtinį, ir gabalėlis atplyšo 
į puodelį. Išsižvejojo jį pirštais. 

— Man paskambino. Darbas nesunkus, be to, 
kaip sakiau, jau kelis mėnesius neturėjau ne tik kad 
kostiumo pasiūti, bet nė atlenkti. Užsakymų dabar 
retai begauni. Sutikau. Sakau tau, nebuvo nieko 
blogo. 

- Ir kas tai per darbas? 

— Sėdėti ant suoliuko. Su manimi užmegs ryšį. 

- Su tavim užmegs ryšį? Priešais komisariatą? 

Vaskas gūžtelėjo pečiais. 

— O kas? Policijoje ne tik švarūs vyrukai. Vie- 
nas iš tavo vaikinų būtų galėjęs man įbrukti adre- 
są, kokaino maišelį, ką žinau. 

- Ir su tavimi užmezgė ryšį“ 

Vaskas nusišypsojo ir prisidegė cigaretę. 

— Jaudiniesi dėl savo komandos? Ne, brolau, 
niekas su manimi nesusitiko. 

- Ir po kelių savaičių tau šitai nepasirodė keis- 
ta? 

— Man nusispjaut. Kiekvieną penktadienį po 
kilimėliu prie durų guli du tūkstančiai. Turiu stru- 


čio formos kilimėlį. Taigi matai, darbas nesunkus. 
Laimė, mane prablaško komisariatas. 

— Kas tau skambino? Vyras? Moteris? 

- Nežinau. Vyras. 

- Pasisakė kas? 

- Ne. 

- Ir nieko nematei? 

- Nieko. 

Adamsbergas atsistojo ir abiem rankom atsi- 
rėmė į kėdės atkaltę. 

- Tavo istorija nieko verta, - tarė jis. 

— Tau ji nepatinka? 

— Ne. Ji be pabaigos. 

— Neturiu ko pridėti. 

- Netikiu, Vaskai, bet nieko tokio. Kai suprasi, 
kas iš tikrųjų su tavimi daroma, kai tikrai išsigąsi, 
atsiras ir tęsinys. Kiek dar laiko tau reikia „dirbti“ 
ant suoliuko? 

— Man turi pranešti, kai bus baigta. Dabar jau 
einu, turiu būti laiku. 
nepaliko ant stalo. 

- Iki greito, - tarė Adamsbergas. 


Adamsbergas buvo iš tų, kuriems baisu vėlai 
atsikelti. Po aštuonių jam imdavo dingotis, kad 

gresia kažkoks pavojus, kad jis bando velnio kan- 
trybę. O šią naktį, išėjus Vaskui, jis visai netikėtai 
užmigo. Bėgo bėgte, kad pasivytų laiką, prarastą 
užsibuvus lovoje, ir nekaip jausdamasis atskubėjo 
į komisariatą pusę vienuoliktos. Stabtelėjo prie 
Vasko suoliuko. Senio nebuvo. Susijaudinęs jis 
nuėjo pas Danglarą. 

— Kur Vaskas? Ar matėte jį šįryt? 

— Nemačiau. Jis dingsta tą pačią dieną, kai no- 
rite jį apklausti. Nepasisekė. 

Adamsbergas stebėjo Danglarą, vartantį rapor- 
to lapus. 

- Ar kartais jam neliepėte išsinešdinti? Juk ne- 
mėgote šito senio. 

Danglaras gūžtelėjo pečiais. 

— Man jis patiko. Bet aš nemėgstu, kai mane 
seka. 

- Jis nieko neseka. Jis laukia, kol su juo „už- 
megs ryšį. 

Danglaras pakėlė galvą. 

— Aš jį apklausiau paryčiais, - pasakė Adams- 
bergas. - Visa, ką jis sutiko atskleisti: jam moka 
už tai, kad čia būna, bet jis nežino kas. 

— Meluoja. 

- Aišku savaime. 

Danglaras atsitraukė nuo aplanko ir susimąstė, 
sukdamas pieštuką ant viršutinės lūpos. 

— Manote, pradingo iš baimės, kad bus darsyk 
apklaustas? 

— Galbūt. Nebent jo „darbdavys“ jį būtų pama- 
tęs su manim ir jam pasvilinęs padus. 

- Gali būti. 

— Nebent pats būtų rašęs laiškus. Nebent būtų 
išsigandęs. 

Danglaras suraukė antakius ir šįkart nurideno 
pieštuką nuo nosies apačios iki smakro. Adams- 
bet pieštukas vis krito. 

— Man tebeatrodo, - tarė Danglaras, - kad jis ir 
laiškai - du skirtingi dalykai. Reikėtų būti visiškai 
kuoktelėjusiam, kad ateitum stebėti, kokį įspūdį 
padarys tavo laiškai. 

- Juk jūs ir sakėte, kad jis kliedi. 

Danglaras sunkiai atsistojo, padarydamas tris 
judesius vieną po kito: liemeniu, užpakaliu, ko- 
jomis. 

— Tai tiesa, - tarė jis. - Bet anoniminių laiškų 
rašytojas yra žmogus, kuris visada slepiasi, veikia 
iš tolo, artėja prisidengdamas. Vaskas ištisas savai- 
tes rodosi kaip koks muziejaus eksponatas. Kaip 
tai suderinti? Kaip jis galėtų būti dviem iš karto? 
Būti prieš ir užė 

Adamsbergas linktelėjo galvą ir nuėjo į savo 
kabinetą. Stovėdamas ėmė iš lėto rūšiuoti laiškus 

ir staiga liovėsi. Rankose jis laikė šeštąjį laišką. 
„Gerai ,- sušnabždėjo, lyg tai būtų padrąsinimas. 
Žmogėnas nebegali sustoti. Taigi jam galas. Ka- 
dangi jis, Adamsbergas, bus kantrus iki pasaulio 
pabaigos. O tasai ne. 


Liepos 31 d. 
Pone Komisare, 


O Rytų stoties moteris? Nuleidžiate rankas? 

Tikra tiesa, iš esmės jūs esate kvailys. 

Nebūsiu dėl reikalų. Gaila, greitai jums ne- 
beparašysiu. 


Išsigelbėjimas ir laisvė 
X 


- Ką ir kalbėti, - sumurmėjo Adamsbergas. 

Jis palyginti skubiu žingsniu grįžo pas Dangla- 
rą ir padėjo dokumentą ant jo stalo. 

— „Rytų stoties moteris.“ Išsiaiškinkite, Dangla- 
rai, kiek įmanoma greičiau. Nežinojau, kad stotyje 
įvyko žmogžudystė. 

Danglaras išsiaiškino per pusvalandį. Prieš 
septynias savaites ant bėgių buvo rasta sutraiškyta 
moteris. Nelaimingas atsitikimas. Ji buvo girta, be 
abejonės, nukrito nuo tilto ir užsimušė. Manyta, 

kad būta muštynių, bet - jokių įrodymų. Savižudy- 
bė, irgi be įrodymų. Byla buvo dedama į stalčių. 

— Nueikite pas kolegą į dešimtąjį rajoną ir su- 
žinokite viską, ką galite, apie šią moterį. Kuo ji 
buvo vardu? 

— Koletė Verni. Gyveno viena, be... 

- Jūs man tai papasakosite vėliau. Bėgu ieškoti 
Vasko. 

- Žinote, kur jis yra? 

- Taip, žinau. Manote, kad palikau tą žmogų 
pasaloje, neišsiaiškinęs, kas jis yra? Nepasekęs, kur 
gyvena? Ką jis pažįsta? Ką veikia? 
nė žodžio, apstulbęs ir jausdamasis šiek tiek iš- 
duotas. 

- Danglarai, jūs visąlaik manote, kad aš nieko 
nedarau dėl to, kad nieko nedarau. Tikrovė nieka- 
da nebūna tokia paprasta, ir jūs tai žinote geriau 
nei bet kas kitas. 

Adamsbergas jam nusišypsojo ir išeidamas 
mostelėjo ranka. 


Kambarys, kuriame gyveno Vaskas, buvo aš- 
tuntame aukšte be lifto. Adamsbergas ir du jo pa- 


lais ir prakaitu, paskui visiškai tamsų antrąjį, kur 
kybojo perdegusios lemputės. 

- Atidaryk, Vaskai, - tyliai tarė jis, belsdamas 
į duris, prie kurių buvo patiestas pilkas, slidus, 
stručio formos kilimėlis. 

- Atidaryk, - pakartojo Adamsbergas. - Gavau 
tau laišką. 

Durys prasivėrė, ir Vaskas metė gyvą žvilgsnį į 
du padėjėjus abipus Žano Batisto Adamsbergo. 

— Tu ne vienas? 

- Įleisk mane, jie liks už durų. 

Vasko kambarys buvo daug bjauresnis, nei 
galėjai įsivaizduoti iš nuotraukos. Tai nebuvo 
gyvenamoji patalpa, tai buvo kamšatis, sangrūda 
daiktų, pro kuriuos reikėjo prasisprausti, prašan- 
tis teisės gyventi. Adamsbergas liko stovėti, lėtai 
sukdamas žvilgsnį iš vienos pusės į kitą, tarsi ver- 
tindamas, kiek pastangų tam reikia. 

— Ko ieškai? Ko tau reikia? 

— Neatėjai ant suoliuko šį rytą? 

— Ne. Tu mane išmušei iš vėžių su savo isto- 
rijom. 

— O tavo darbdavys? Tu jį įspėjai? 

- Sakau, jo nepažįstu. O be to, viską mesiu. 
Nebe taip smagu kaip anksčiau - su tavo grasi- 
nimais, su tavo laiškais. Nemalonumų aš tyčia 
neieškau. 

— Tujų turi. Dabar jau aišku, apie ką kalba žu- 
dikas. Tai moteris, nukritusi Rytų stotyje ant bėgių 

prieš porą mėnesių, kaip tik prieš tau atsirandant. 
Visiškai girta. Ji vadinosi Koletė Verni. 

Vaskas sėdėjo ant svyruojančios žurnalų krū- 
žvilgsniu. 

- Tu ją pažįsti? - tyliai pasiteiravo Adamsber- 
gas. 

- Ne, - atsiduso Vaskas. - Juk žinai, kad aš 
niekuo dėtas. 

— Nežinau nieko, be tavęs, laiškų ir šitos mo- 
ters. Papasakok man apie vyruką, užsakiusį tau 
darbą. 

- Jo nepažįstu, jau sakiau. 

- Tu iš tikrųjų kvailys, nes šis vyrukas, patikėk 
manimi, tavęs negins. Ir jei neklystu, jis tave jau 
įmurkdė. 

Adamsbergas mostelėjo padėjėjams, kurie rū- 
kydami laukė koridoriuje. 

— Krečiame kambarį, - tarė jis. - Ponas su- 
tinka. 

Abu vyrai sunerimę apsidairė. 

— Pradedame nuo čia, nuo čia ir nuo čia, - pa- 
sakė Adamsbergas, rodydamas į tuščius ar kone 
tuščius parketo plotelius. - Ieškom žirklių, popie- 
riaus, laikraščių ir klijų. Pamatysi, kokią dovaną 
tau padovanojo darbdavys, - pridūrė jis, pasisuk- 
damas į Vaską. 

Po dvidešimties minučių farai po parketlente 
rado tai, ko ieškojo. 

Adamsbergas gana šiurkščiai sugriebė Vaską 
už rankos. 

— Dabar tu supranti, Vaskai? Susigaudai? Taip 
ar ne“ 

Adamsbergas jį paleido, paliko ant laikraščių 
krūvos ir nuėjo apžiūrėti durų. 

— Pas tave lengva įeiti? 

— Taip, - pasakė Vaskas, trūktelėdamas pe- 
čiais. - Aš esu poetas, keliautojas, aš neketinu už- 
šauti durų nei rakinti spynų. O, ne. Reikia, kad visa 
judėtų, reikia, kad plūkautų, reikia, kad kursuotų. 
Pakelkime burę, ir tebūnie, kaip Dievas duos. 

— Taigi būk patenkintas, bent jau vienas nepa- 
sidrovėjo ateiti pas tave „pakursuoti“. Tik nežinau, 
ar poezija iš to ką nors laimėjo. Eime. Aš tau pa- 
pasakosiu apie tą moterį. 

Vaskas apsivilko švarką, jį palygino, karštligiš- 
kai patikrino visas kišenes, iš kito švarko persidėjo 
kai kuriuos maišelius, vokus, dėžutes, pasitempė 
lėjo apykaklę. 

- Eime, Vaskai, - atsidusdamas pakartojo 
Adamsbergas. 

Adamsbergas Vasko apklausti neketino vestis 
į komisariatą. Jam atrodė nepadoru, net klaida, 

ten jį uždaryti. Atrodė, kad Vaskas gali kalbėti 
tik lauke arba kavinėje. Kai Adamsbergas su juo 
šnekėjosi paryčiais savo bute, „viduje“, ar ką tik jo 
paties kambaryje, neką pavyko išpešti. Uždarytas 
tarp sienų, „keliautojas“ prarasdavo visą iškalbą, 
paniurdavo. Iš esmės Vaskas galbūt sakė tiesą, 
suoliukas gali būti ir laivas, kodėl gi ne? Malo- 
niai pasikalbėti galima ir ant tiltų. Oras buvo 
gražus, jie įsitaisys ant suoliuko. Adamsbergas 
mostelėjo Vaskui, kad šis prisėstų ant laivo prie- 
kio, ir iš gatvės pašaukė Danglarą. Danglaras, 
ranka susiėmęs už kaktos, iškišo pro langą su- 
irzusį veidą. 

— Danglarai, ateikite pas mus ir atneškite, kuo 
rašyti, - šūktelėjo Adamsbergas. - Kalbėsimės 
apačioj, - patikslino jis. 

Tik tada, kai atsisėdo ant suoliuko, Dangla- 
ras susizgribo, kad nebėra valeto nei šviestuvo. Ir 
keista, jam šito trūko, ypač nedegančio šviestuvo. 
Jam būtų patikę bent kartą gyvenime protoko- 
luoti saulėje po sugadintu šviestuvu, bent kartą, 
kad patirtų tą jausmą ir papasakotų mažyliams. 
Jausdamas, kad migrena praeina, jis pasiruošė su 
parkeriu rankoje. Žinojo, kodėl Adamsbergas jam 
patiki visus rašytinius protokolus: komisaras rašė 
lėtai, taip lėtai, kaip piešė greitai. 

— Tvarka, - tarė Vaskas. - Aš pasiruošęs. 

Danglaras pažvelgė į jį. Senis visiškai atlyžo. 
Mąsliu veidu kramsnojo alyvuogę, rodėsi kone 
klusnus. Ant bėgių nukritusi moteris turėjo jį su- 
krėsti, ir jis pakeitė toną. Iš paviršutiniškai pa- 
šaipaus pasidarė niūriai rimtas. Pasitempęs, kiek 
virpančiomis lūpomis, bet atgijusiomis akimis, 
Vaskas norėjo kalbėti. 

O Adamsbergas priešingai - atsikolęs į suolo 
atkaltę, veidą atsukęs į saulę, buvo ramus ir vėl 
kaip paprastai, - kitaip sakant, daug labiau nei 
vidutiniškai - lėtas. 

— Iš karto tave įspėsiu, - ramiai tarė jis Vas- 
kui, - kad šiandien nenoriu klausytis tavo įprastų 
kalbų: nei poezijos, nei anekdotų, nei nuostabių 
istorijėlių, nei jaudinančių gyvenimo nuotrupų, 
nei polėkių, nieko. Noriu tik žudiko portreto. 
Portreto žmogaus, kuris tau užmokėjo už tai, kad 
patupdytum savo subinę čia, prieš mūsų langus. 
Ir nenoriu nei kinkų drebinimo, nei skrupulų, nei 
nieko panašaus. Tai atidėsim vėlesniam laikui. 

- Supratau, - tarė Vaskas. - Bet aš jį mačiau tik 
du kartus. Prisiekiu, nė nežinau, kuo jis vardu. 

— Apibūdink jį. Kaip jis atrodo? 

— Niekšo snukis. 

- „Niekšo snukis“ - vėl poezija. Reikia būti ne- 
šališkam ir tiksliam, Vaskai, reikia, kad po dviejų 
valandų galėčiau jį atpažinti gatvėje. 

- Užtikrinu, niekšo snukis. Išblyškęs, labai plo- 
nais ir labai juodais plaukais ir dantimis, kurių 
nesimato. Gana gerai apsirengęs, bet ne angliško 
kirpimo drabužiais. Abejonių nekelia, kad švarkas 
itališkas, marškinių markės nenustatysi, o kelnės 
prancūziškos, maždaug trejų metų senumo. Dėl 
diržo galiu būti tikslesnis, galiu net pasakyti, kas 
pardavėjas. 

Danglaras sudvejojęs pažvelgė į Adamsbergą. 

— O taip, - tarė jam Adamsbergas. - Rašome 
viską. 

Komisaras pasirąžė ir užsimerkė. Danglaras 
greitai užrašinėjo Vasko žodžių srautą. Apskri- 
tai senis žinojo ne taip jau mažai apie šį vyruką 
niekšo snukiu. Tai buvo tik išvaizdos ar drabužių 
smulkmenos, bet sudėjus visuma traukė dėmesį. 
Maždaug kaip fetišų sankaupa Vasko kišenėse ga- 
liausiai prikaustydavo žvilgsnį. Seniui pasakojant, 
ryškėjo vyro paveikslas. Ir svarbi detalė, jis, be 
abejonės, buvo iš Drė. Vaskas matė jo bilietą į abi 
puses, išsikišusį iš piniginės. Po pusantros valan- 
dos, praleistos spaudžiant pirštais parkerį, Dan- 
glaras pamanė, kad nusišypsojus laimei pakaks 
duomenų žudikui sučiupti. Jis vėl metė žvilgsnį 
į komisarą. Adamsbergas tebebuvo užsimerkęs, 
atrodė, kad šildydamasis snūduriuoja, lygiai 
abejingas keliautojo pasakojimams kaip ir savo 

pavaduotojo pastangoms. Bet Danglaras žinojo, 
kad jis nepraleido nė vieno žodžio. Apgaulingai 
atsainus, Adamsbergas šypsojosi. 


Adamsbergas į Drė pasiuntė keturis vyrus su 
smulkiais aprašais ir portretais. Liepė pradėti nuo 
stoties, kur kasdien išvažiuojantys ir atvažiuojan- 
tys neblogai pažįstami. Paskui smulkiai iššukuoti 
restoranus, barus, tabako krautuvėles, kirpėjus ir 
taip toliau. Jo kolega iš dešimtojo rajono taip pat 
paskyrė du vyrus patruliuoti aplink Rytų stotį ir 
ten, kur vaikščiodavo Koletė Verni. Apie ją dabar 
jau buvo žinoma daugiau. Keturiasdešimt trejų 
metų, netekėjusi, dailaus veido su papurtusiais 
paakiais, dirbo tai šen, tai ten, gėrė nuolat, ir, pa- 
sak nykaus namo kaimynų Dviejų Stočių gatvėje, 
visiškos vienatvės laikotarpius šios moters gyve- 
nime pakeisdavo audringi protrūkiai su daugybe 
žmonių ir triukšmingos iškylos mieste. 

Vienas Drė stoties tarnautojas pažino įtaria- 
mąjį, bet nežinojo nei jo pavardės, nei adreso. 
Matė jį praeinant ir nuvažiuojant taksi. Viena 
kirpėja taip pat jį atpažino. Klientas jau seniai 
nebesilankė, gal kokį šešetą mėnesių, be abe- 
jonės, išsikraustė į kitą kvartalo vietą. Su Drė 
farų pagalba buvo pradėti žvalgyti namai aplink 
kirpyklą. 

Visą rugpjūtį Danglaras su tvirtu įsitikinimu 
karštligiškai laukė, o Adamsbergas, nespartinda- 
mas tempo, užsiiminėjo kasdieniais darbais. Jis 
pajusdavo įtampą vienintelį trumpą akimirks- 
nį - tada, kai atnešdavo laiškus, paskui įtampa 
vėl atslūgdavo. Žudikas neberašė. Maždaug nuo 
rugpjūčio dvidešimtos Adamsbergas nebelauk- 
davo laiškanešio ir vis dažniau leisdavosi pasi- 
vaikščioti. Danglarui pasakė, kad po rugpjūčio 
penkioliktos, užuot švaisčius jėgas kontoroje, 
reikia skubėti pasinaudoti paskutinėmis šilto- 
mis dienomis. 

Rugpjūčio dvidešimt septintą nuo pat ryto ti- 
krai prapliupo lyti kaip iš kibiro. Adamsbergas, su- 
sinėręs rankas už nugaros, ilgai stovėjo prie atdaro 
lango, žiūrėdamas, kaip vandens srautai skalauja 
šaligatvius. Po audros, atvertusios šią bylą, kitų 
praūžė nedaug. Ir jis dėl to apgailestavo. Pasitaiko 
rugpjūčių, kai gali dėtis dievu kiekvieną vakarą, 
bet pasitaiko ir tokių, kai kiekvieną rytą lieki pa- 
prastu faru. 

Nusprendė išeiti be švarko. Lietumi jis buvo 
linkęs mėgautis šitaip. 

— Danglarai, jei turite laiko, eime, - pakvietė, 
įkišdamas galvą pro gretimo kabineto duris. 

Danglaras linktelėjo, užsimetė lietpaltį ir pasiė- 
mė skėtį. Kad išvengtų nereikalingo pažeminimo, 

nieko neklausė. Jis labai gerai pažinojo Adams- 
bergą ir šitą jo įprotį vilkinti kai kurias bylas, ne 
iš blogos valios bendradarbius nuvarant iki išse- 
kimo, kol vieną dieną staiga jis atgydavo ir nieko 
neaiškindamas pasileisdavo reikiamu greičiu. Iš 
pradžių Danglaras klaidingai manė, kad komisa- 
ras Šypsodamasis tyli iš piktybiško noro įžeisti. Iš 
tikrųjų Adamsbergas nieko nesakydavo, nes tie- 
siog apie tai negalvodavo. Bet Danglaras, abiem 
rankomis spausdamas skėtį per baisią liūtį, jautėsi 
darsyk įskaudintas, kad privalo eiti su Adamsber- 
gu, nežinodamas kur. 

Peršlapęs, prie kūno prilipusiais marškiniais, 
Adamsbergas prisiglaudė po siauru dengtu vieno 
seno namo prieangiu. 

— Vaskas gyvena čia, - tarė jis, nerūpestingai 
gręždamasis drabužius. - Lipame į aštuntą aukš- 
tą, - pridūrė. 

Šįkart Adamsbergas pasibeldė ir nieko nelauk- 
damas įėjo. Durys buvo neužrakintos. 

— Sveikas, - tepasakė jis. 

Prastumdęs daiktus, kad atlaisvintų dvi vietas 
sau ir Danglarui, komisaras sukrovė dvi laikraščių 
krūvas, tinkamo aukščio atsisėsti. 

— Na štai, bus patogu kalbėtis, - vėl prabilo jis. — 
Tu, Vaskai, vartaisi lovoje, nesikelk, tau ten gerai. 


Vaskas pasikėlė sujauktoj lovoj, atstūmė nuo 
savęs knygą, kurios pavadinimą Adamsbergas nu- 
žvelgė skersa akim, ir atsirėmęs sienos smalsiai ir 
santūriai sužiuro į abu vyrus. 

- Viskas gerai, užspeitėte? - pasiteiravo jis. 

— Manyk, kad užspeitėme, - tarė Adamsber- 
gas. 

— Kur? Drė? 

— Ne, ne Drė. Nei Drė, nei niekur. Užspeitėme 
vėją, Vaskai, užspeitėme puikavimąsi. 

- Velniai rautų, - tarė Vaskas. 

— Dėl to, kad tavo nusakytas vyruko portretas 
netikęs, - tarė Adamsbergas. 

- Bet juk... 

— Ne, jis netikęs. Per daug poetiškas, jeigu nori 
mano nuomonės. 

Vaskas prisimerkė, stengdamasis suprasti. 
Danglaras irgi. 

- Be to, - vėl prabilo Adamsbergas, - kas at- 
sitiko? Iš tavęs jokių gyvybės ženklų. Užmiršti 
draugus? 

-— Turėjau užeiti? - abejojančiu balsu paklausė 
Vaskas. 

— Ne, bet būtum galėjęs parašyti. Laišką. Iš ta- 
vęs dabar nebegaunam jokių žinių. Taigi nebe taip 
smagu. Nuobodžiaujame. 

Stojo tyla. Adamsbergas ūmiu judesiu ant grin- 
dų nužėrė medžiagos atraižų krūvą. 

Vaskas iš užkloto klostės prisitraukė peleninę 
ir rūpestingai užgesino nuorūką. 

— Gerai, - pasakė jis kiek drebančiu balsu. - 
Tu velniškai užsispyręs. Taip, velniškai. Kiek jau 
pasistūmėjai su šituo reikalu? 

- Tiksliai sakant, esu prie pabaigos. 

— Ką tu Žinai? 

- Viską. 

— Kalbi, kad kalbėtum? 

- Tu turi jaunesnį brolį. 

— Tiesa, - tarė Vaskas, vėl prisidegdamas ci- 
garetę. 

- Jis netgi vienintelis, kas tau liko iš šeimos. 

- Tiesa. 

— Bet jis nieko vertas. 

Vaskas tik linktelėjo galvą. 

— Siuvėjas kaip tu, bet didžiąją dalį pinigų iš- 
sipeša iš moterų. Su jomis elgiasi negailestingai, 
tikrai žiauriai. Nepakenčia, kai jam atsakoma, šitai 
jį įžeidžia. Pakanka, kad būtų išgėręs ir kad mote- 
ris jam pasakytų ne, ir tavo brolis smogia. 

- Taip, - tyliai pratarė Vaskas. - Jis tikrai joms 
negailestingas. 

- Bet jis - tavo brolis ir tau brangus kaip niekas 
kitas. 

- Jis silpnas, - tarė Vaskas šiek tiek gėdinda- 
masis. 

— Birželio pradžioje, jei nori tiksliai, penktos 
dienos rytą, jis tau paskambino. Nužudė moterį 
ir šaukėsi tavo pagalbos. 

- Taip, - tarė Vaskas, gniaužydamas patalynės 
klostes. - Prieš tai jis su ja buvo išėjęs vakare. Abu 
grįžo mirtinai nusitašę. Kai girtas, jis nebežino, ką 
daro. Teprisimena, kad ji atsisakė eiti su juo ir kad 
jis plyšavo ant tilto virš geležinkelio bėgių. Kitą 
rytą prabudęs neprisiminė nieko, tik bėgius ir mer- 
giną, kuri gynėsi, jį talžydama. Kai sužinojo, kad 
ant skaldos apačioje ji negyva, man paskambino. 

- Ir tu jį saugojai. 

Vaskas stingliomis akimis vėl linktelėjo galvą, 
atrodė, tuoj pravirks. 

— Nusprendei išsirinkti kretiną farą ir jį pama- 
žu nuodyti. Po truputį klaidinti mane atsargiai 
šnabždamais prisipažinimais, baimingomis veido 
išraiškomis, pagyromis, paskutiniąja išpažintimi, 
žudiko portretu ir provokuoti, kad pats nuklysčiau 
į klystkelius. Aišku, niekas tau niekada nemokėjo 
už tai, kad ten būtum. Tai tu rašei laiškus, tu viską 
padarei. Gerai padirbėjai, Vaskai, bet netobulai. 
Stilius dirbtinis. Ypač kliuvo plaukai. Bet vis tiek 
gerai padirbėjai: per du mėnesius aš buvau įti- 
kintas ir, pasiėmęs į rankas portretą, nupieštą su 

tavo pagalba, leidausi ieškoti stoties žudiko, šito 
išblyškusio vyro siauromis lūpomis, šito vyro iš 
Drė, šito itališku švarku vilkinčio vyro. Būtų tekę 
jo, žmogėno, ieškoti ilgai, ar ne, Vaskai? Galiausiai 
tau buvo nusispjaut. 

- Visiškai nusispjaut. 

- Šia apgaule apsaugojus brolį, tavo darbas 
buvo baigtas. Išsigelbėjimas ir laisvė. Nusirami- 
nęs išsikinkei iš suoliuko. Neradus žymiojo Drė 
žudiko, po kiek laiko byla būtų padėta į stalčių. 

Vaskas šnarpštelėjo ir ranka nusivalė nosį. 
Adamsbergas gūžtelėjo pečiais. 

— Negailėk jo, - tarė. - Sakau, jis nieko never- 
tas, tas tavo brolis. Nė sudilusio skatiko. 

Vaskas pažiūrėjo į jį, sukando žandikaulius. 

- Galiausiai, - išspaudė pro dantis, - faras visa- 
da liks kvailiu. Anksčiau ar vėliau, visada iš jo išlįs 
bjaurystė. Gerai padariau, kad tau rašiau. 

Adamsbergas nusišypsojo, ištiesė kojas ir pa- 
sirąžė. Atrodė labai patenkintas. 

— Tu daug plušai dėl nieko, - tarė jis. - Ištisus 
du mėnesius vaidinti komediją, ir nulis. Matai, 
tavo poezija niekam nepasitarnauja. Bet tikrai, 
buvo smagių akimirksnių. Man patiko. O be to, 
susiradai šituos, - pridūrė Adamsbergas, rody- 
damas į valetą ir šviestuvą, prisispaudusius vieną 
prie kito kampe kaip du įsimylėjėliai gatvėje. - Tu 


mums juos kartais paskolinsi, nes esu tikras, Dan- 
glarui širdies gilumoje jų gaila. 

Šypsodamasis jis mostelėjo Danglarui. Ka- 
dangi Vaskas sustingusiu veidu nieko nebesakė, 
Adamsbergas atsistojo ir priėjęs prie lovos jį pa- 
purtė už peties. 

— Tiek vargo dėl nieko, - tyliai pakartojo jis, 
ranką pridėjęs prie senio kaklo. - Ją nužudė ne 
tavo brolis. 

Vaskas iš lėto pakėlė akis į Adamsbergą. 

- Girdi? Ne tavo brolis. Vakar sulaikytas žu- 
dikas, Koletės meilužis, įtūžėlis, kuris ją pasivijo. 
Šiuo metu jis ginasi dešimtojo rajono policijos 
nuovadoje ir spjaudo tiesos trupinius. Tikrai ne- 
gailestingas moterims, bet tai ne tavo brolis. 

Ranką tiesdamas link Adamsbergo, Vaskas at- 
sikėlė iš lovos. 

— Ne, be lyrizmo, Vaskai. Jeigu gali, duok man 
tik šviestuvą mūsų kabinetams. Bet aš suprasčiau, 
jeigu nenorėtum jo netekti. 

Vaskas nuskubėjo į kampą ir ištraukė šviestuvą 
iš po valeto kojų. Adamsbergas jį perdavė Dangla- 
rui, šis jam linktelėjo galvą. 

- Ir vis dėlto, - drįso paklausti Vaskas, - ką jūs, 
farai, žinojote apie stoties moterį? 

— Nieko. Nelaimingas atsitikimas. Byla jau 
buvo dedama į stalčių. 


Vaskas atsirėmė į valetą ir sustingo. 

- Vadinasi, - po keleto akimirksnių vėl prabi- 
lo jis, - jūs niekada nebūtumėte sugavę žudiko, 
jeigu?.. 

- Jei tu nebūtum atėjęs mums knisti gyvenimo? 
Ne, niekada. 

— Na, matai, - šypsodamasis tarė Vaskas, - po- 
ezija irgi pasitarnauja. 

Atsisveikinę su Vasku, abu pareigūnai nulipo 
laiptais, ir Adamsbergas, prieš eidamas pasima- 
tyti su kolega iš dešimtojo rajono, panoro pasi- 
vaikščioti, kad išdžiūtų. Danglarui tai pasirodė 
protinga - taip liūdnai kabėjo ant jo permirkę ir 
susiglamžę drabužiai. Danglaras linktelėjo gal- 
vą. Adamsbergas - vyrukas, kurio išvaizda nieko 
nesužavi. 

Leitenantas pasiūlė pasidžiovinti kokios nors 
kavinės saulėtoje terasoje ir ta pačia proga išlenkti 
baltojo vyno. Netrukus abu vyrai atsisėdo prie 
staliuko, ir Danglaras mėgino pastatyti šviestu- 
vą tarp jųdviejų, ant pasvirusio šaligatvio. Prie jų 
prišoko padavėjas. 

- Jūs negalite laikyti šito griozdo čia, prie kavi- 
nės, - tarė jis. - Kad jo tučtuojau neliktų. 

— Ne, - atsakė Danglaras. - Jis - kad geriau 
matytum. Tai mano turtas, mano garbė. 


Žiauruolių naktis 


Tai jau tikrai, jei žmonės taip nesureikšmintų 
Kalėdų, būtų mažiau tragedijų. Žmonės neišven- 
giamai nusivilia. Ir dėl to kyla dramos. 

Vienas kabinete, komisaras Adamsbergas ke- 
verzojo, užrašų knygelę atrėmęs į kelius, kojas už- 
koręs ant stalo. Naktinį budėjimą jis perėmė kartu 
su Denjo, snūduriuojančiu priimamajame. Buvo 
gruodžio dvidešimt ketvirtoji, ypatinga diena, kitų 
vyrukų nebuvo. Jie ruošėsi švęsti žiemos įžengimą 
į sceną. Mažuma jų nebūtų šito praleidę už jokius 
pinigus, dauguma jų nerado būdo šito išvengti. 

Žanas Batistas Adamsbergas kitaip: jis bijojo 
Kalėdų ir joms ruošėsi. Kalėdų su jų nelaimingų 
atsitikimų kohorta, Kalėdų su jų dramų legionu. 
Kalėdų, žiauruolių nakties. 

Neišvengiamai. 

Adamsbergas iš lėto atsistojo ir priėjęs priplojo 
kaktą prie aprasojusio stiklo. Lauke lempučių gir- 
liandos trumpam apšviesdavo šąlančius kampuose 

susispaudusius valkatas. Jis pabandė suskaičiuoti, 
kiek pinigų išsisklaidė po Paryžiaus dangumi per 
tris savaites, nė santimui nenukrintant į valkatų 
kišenes. Kalėdos, gailestingumo naktis. 

Jis numetė bloknotą ir pieštuką, ant stalo kam- 
po padėjo dvi lėkštes, išėmė butelį vyno, pažiūrėjo 
į krosnelės vidų ir pašaukė Denjo. 

Žmonės neišvengiamai susierzina. Ilgas lau- 
kimas skaičiuojant laiką, kuriam pasibaigus pa- 
galiau galėsi atsipalaiduoti, žmonėms pertempia 
nervus. Jau penkias savaites senis su žila barzda ir 
raudonu chalatu žvelgia nuo visų sienų, linksmas 
ir daug žadantis. Jis nesugniuždomas, šitas žmo- 
gėnas. Vis dėlto jo veidas panašus į vyruko, visą 
gyvenimą maukusio vyną. Bet nieko nepadarysi, 
jo jėgos neišsenkančios. Netgi neatrodo, kad šal- 
tų. Niekada nesloguoja. Tai kvailokai palaimingas 
herojus, jo pušnys - suapvalintomis nosimis ir 
visada švarios. 

Kai tik pasirodo senis, įtampa pamažu pradeda 
kilti. Visa šalis klusniai įsitempia ir rengiasi neiš- 
vengiamam džiaugsmui. 

Kalėdos ateina kaip visos kitos dienos. Bet 
susirūpinę ir nebylūs žmonės naujais apdarais iš 
visur traukia į džiaugsmo ašigalius. Kiekvienas pa- 
galvojo apie kitus. Kiekvienas išeina su aukomis. 
Kalėdos - dovanų, didžiųjų paliaubų naktis. 

Per Kalėdas visi išsiplūsta, dauguma rauda, 
dalis išsiskiria, kai kas nusižudo. 

Ir visai menka dalis, pakankama, kad farus pa- 
statytų ant blakstienų, žudo. Kalėdų diena - kaip 
visos kitos dienos, bet daug blogesnė. 

Rankas apsivyniojęs laikraščiais, Adamsbergas 
atsargiai iš krosnelės išėmė dubenėlį. Denjo į jį 

— Kas tai? - pasiteiravo jis. 

- Nežinau. 

Išskyrus trejetą ar ketvertą kaprizų vaikystė- 
je, Adamsbergas buvo nelabai jautrus kulinarijos 
subtilybėms. Valgydavo, kas pasitaikydavo, kartais 
tą patį du mėnesius iš eilės. Jis ištraukė kartoninę 
dėžutę ir atkišo kolegai: 

- Čia užrašytas vakarienės pavadinimas. 

- Tai ne Kalėdų valgis. 

- Juo geriau. Atsikvėpsim. 

Denjo buvo naujokas, atsiųstas iš Šamberi. Jau- 
trus ir kruopštus, jis žavėjosi vertybėmis, Adams- 
bergui keliančiomis nerimą. Komisaras baimino- 
si, kad jis neištvers. Kadangi galų gale policijoje 
nepatartina dirbti žmogui, kuris karštai tiki žmo- 
nijos maloningumu. 

Adamsbergas rankomis perplėšė batoną į 
dvi dalis ir pusę padavė jaunajam leitenantui. Iš 
kaime praleistos vaikystės komisaras išsaugojo 

prasčiokiškus įpročius, bet Denjo nemėgo, kai 
maitojama duona. Paėmė šiek tiek prisiversti- 
nai. 

Kurį laiką abu vyrai valgė tylėdami. 

- Žmonės neišvengiamai ant nervų ribos, - 
tarė Adamsbergas. - Šešias savaites iš jų reikalau- 
jama atiduoti, ką turi geriausia, vaikytis sėkmę, ir 
atbukina didžiuoju vakaru. Jie palūžta, nusivilia. 

Denjo neryžtingai linktelėjo galvą. Kitados jis 
tikėjo Kalėdomis. 

Adamsbergas atkimšo butelį ir dėl viso pikto 
pasiūlė kolegai. Denjo negėrė. 

— O tu? - vėl prabilo jis. - Neturi šeimos? Ne- 
šventi? 

Denjo suspaudė lūpas. 

— Aš su visais susipykęs. 

— A, - tarė Adamsbergas. 

- Jūs taip pat? - pasiteiravo Denjo. 

Adamsbergas papurtė galvą. 

— Ne, jie gyvena ten, kalnuose, - pasakė, ro- 
dydamas langą į Pirėnų pusę. - Jie man parašo. Iš 
vienos savo seserų vakar gavau kažkokį medžia- 
ginį keturių centimetrų gyvūną. Nė nežinau, ką 
galvoti. 

Adamsbergas padėjo šakutę, pasirausė savo 
seno juodo švarko vidinėje kišenėje ir ištraukė 
pilką mandarino dydžio gniutuliuką. Parodė ben- 


dradarbiui, paskui atsargiai padėjo ant stalo tarp 
jųdviejų. 

— Ar pasakytum, kad tai - hipopotamas? 

— Taip tvirtai neteigčiau. Gal dirvinė pelė? 

— Reikia pasidomėti, nes mano sesuo nieko 
nedaro šiaip, visada kažkur slypi simbolis. Ji labai 
įkyri. 

Abu farai baigė tuštinti lėkštes tylėdami, Denjo 
šakute, Adamsbergas dideliais batono kąsniais. 


Stambi moteris per Nacionalinio tilto turėklus 
įkrito į juodus Senos vandenis. Genama ledinio 
vėjo, upė tekėjo greitai. Gatvėse nė gyvos dva- 
sios, nė vieno žmogaus, kad tai pamatytų. Kavinės 
uždarytos, taksi nėra, miestas tuščias. Kalėdos - 
šeimos, namų šventė. Niekas neprasiskverbia į iš- 
orę. Net užkietėję vienišiai susiburia kokioj nors 
landynėj su keliais mulkiais prie poros butelių. 
Vienatvė, klajonės, pakenčiamos ir kartais šauniai 
ištveriamos kitu metų laiku, staiga pasirodo že- 
minamai negarbingos. Kalėdos meta didelę gėdą 
apleistiesiems. Tad prieš vidurnaktį kiekvienas 
susiranda prieglobstį. Stambi moteris įkrito į van- 
denį, ir niekas nei matė, nei girdėjo. 


Apie ketvirtą ryto Adamsbergas pakilo nuo sta- 
lo išsivirti kavos. Nuo dešimtos vakaro jų skyriuje 

jam reikėjo pasirūpinti tik šešiais iškvietimais. Du 
vyrai ir viena moteris paguldyti į ligoninę po sky- 
rybų procedūrų, pradėtų per šventinę vakarienę. 
Du kiti vyrukai baigė naktį komisariate: vienas, 
padauginęs raudonojo vyno, iš visų jėgų veržėsi 
išeiti pro penkto aukšto langą „įkvėpti tyro oro', 
o kitas - romo ir migdomųjų prisigėręs duoninin- 
kas - nusprendė išgalabyti laiptinės kaimynus už 
nakties triukšmą. Abu vyrai buvo sutramdyti be 
didesnio pasipriešinimo ir dabar miegojo komi- 
sariato kameroje. 

Trečiasis, panašus į ypatingai prašmatnų anglą, 
pakirstą puikaus viskio, buvo surastas elegantiš- 
kai užmigęs skersai šaligatvio, rankas pasikišęs po 
pakaušiu, akinius, nuolatinį bilietą ir batus rūpes- 
tingai pasidėjęs greta savęs. Jis buvo pasodintas į 
išblaivinimo kamerą su kitais dviem, bet atkakliai 
stypsojo, jau dvi valandas reikalaudamas paka- 
bo, kad galėtų tvarkingai pasikabinti kostiumą. 
Kamera buvo išplauta, ir per cementinius gultus, 
grindis, baltų plytelių sienas sruveno vanduo. Pri- 
verstinė higienos priemonė, kurią leitenantė Brus, 
griežtai normoms paklūstanti moteris, nesukda- 
ma sau galvos pritaikė devintą valandą vakaro. 
Praeidamas su kava, Adamsbergas pamatė, kad 
raudonojo vyno padauginęs vyras prabudo. Jis 
jam pro grotas prakišo vienkartinę stiklinę. 

- Išgerkite. 

Vyras linktelėjo galvą, gurkštelėjo, krenkšda- 
mas išsiskalavo gerklę. 

- Atrodo, norėjau išeiti pro langą? - paklausė. 

Adamsbergas patvirtino. 

— Atrodo, buvome ne apatiniame aukšte Isu- 
dene? 

— Paryžiuje, penktame aukšte. 

— Taip, jie šitai sakė. Galbūt ir tiesa. Įdomu, ko 
jie ten pripylė į vyną. O tu žinai, ko jie ten pripylė 
į vyną? 

- Vyno. 

— Ak, taip? Sutik, ne taip ir blogai. 

- Išgerkite, - pakartojo Adamsbergas. 

- Aš norėčiau pakabo, komisare, - įsiterpė 
prašmatnusis, nuo viskio apsvaigęs vyras. 

Tai buvo aukštas ir gražus romėniško veido 
keturiasdešimtmetis pražilusiais smilkiniais, ele- 
gantiškas ir sverdintis, orus ir girtas. 

- Ant sienos yra kablys, - pasakė Adamsber- 
gas. 

- Susiglamžys apykaklė. 

— Ar tai baisu? 

— Nebaisu. Bet apykaklė susiglamžys. 

- Prigulkite, - patarė Adamsbergas. - Miego- 
kite. Užsičiaupkite. Duokite mums ramybę dėl to 
pakabo. 

— Suolai šlapi. 

— Todėl ir patariu nenusivilkti švarko. 

- Susibjauros audinys. 

— Matote mano švarką? Jis savaime bjaurus. O 
aš jį nešioju jau dvidešimt metų. 

— Matau. Bet jūs - faras, aš - ne. 

— Apmokamas šokėjas? - kiek patylėjęs paklau- 
sė Adamsbergas. - Gramatikos mokytojas? 

- Aš esu estetas, liaupsinantis ir taisantis šio 
pasaulio ydas. Aš ieškau šios žemės architektūros 
įlinkių ir išlinkių, čia ir danguje. 

- Pirmiausia pasakyčiau, kad esate nusitašęs. 

- Norėčiau pakabo. 

— Nėra pakabo. 


Denjo priėjo prie Adamsbergo, stovinčio prieš 
kavos automatą. 

- Gal bus ir viskas šią naktį, - tarė jis. - Ga- 
liausiai ne taip baisu. 

— Būsime ramūs tik po trijų ar keturių die- 
nų, - atsakė Adamsbergas. - Supranti, Kalėdų 
naktį nėra kas pamato lavonus. Jie atsiranda vė- 
liau. Reikia, kad visi išsipagiriotų. Tai trunka šiek 
tiek laiko. Tie, kurie sumaišo langus ir duris, tie, 
kurie sumaišo lovas, šaligatvius, moteris, tie, kurie 
ieško savo švarkų, savo vyrų, savo pakabų, savo 
hipopotamų. Reikia truputėlį luktelti. 

Galinga, visų rudens lietų pritvindyta upė 
gruodžio dvidešimt ketvirtos ir dvidešimt penktos 
naktimis nešė savo gelmėse stambų moters kūną, 
jį iškėlė dvidešimt šeštos vakarą ir paliko po siauru 
Arkivyskupijos tiltu kairiajame krante dvidešimt 
septintos dienos paryčiais. 


Adamsbergui paskambino rytą, beveik devintą 
valandą. Buvo vos vos praaušę. 

Laikydamas rankoje telefoną, komisaras dvejojo, 
ar įspėti leitenantą Danglarą. Rytais iš Danglaro nie- 
ko negalėjai tikėtis, be to, jis buvo jautrus smurtui. 
Adamsbergas lėtai padėjo ragelį. Danglarą jis paliks 
ramybėje. Plūkaujančio kūno vaizdas, aišku, bus 
baisus. Moteris turėjo mirti daugiau nei prieš dvi 
dienas, Kalėdų naktį. Dėl to jis buvo beveik tikras. 

Adamsbergas pasiėmė Denjo. Galiausiai juk su 
juo pradėjo budėjimą. 

- Ašjuk tau sakiau, kad reikia palaukti, - tarė 
Adamsbergas, rankose laikydamas vairą. 

- Niekas nerodo, kad ji žuvo dvidešimt ketvir- 
tą. 

— O taip, Denjo. Taip jau yra, Kalėdos - geismų 
mugė. Draudimų nebepaisoma, barjerai nuver- 
čiami. Vieni pasidovanoja hipopotamą, kiti nu- 
galabija moterį. 

Denjo gūžtelėjo pečiais. 

— Taip, - vėl ramiai prabilo Adamsbergas. — 
Pamatysi. 

Jis pastatė automobilį ant šaligatvio, pakėlė 
raudoną ir baltą plastmasines juostas, užtvėru- 
sias kelią į Montebelo krantinę, ir nulipo laiptais 
iki upės. Denjo purvinomis pakopomis atsargiai 
sekė jam įkandin. Denjo buvo apsėstas dėl švaros, 
panikavo dėl mikrobų ir jau ketverius metus, kai 
dirbo policijoje, meldė Dievą, kad to niekas ne- 
pastebėtų. Jis užsimovė pirštines ir užsitraukė ant 
nosies šaliką. Oras buvo drėgnas, vėjas - ledinis. 
Adamsbergas plikomis rankomis, plika galva, at- 
lapota striuke ir atsagstyta apykakle ramiai ir vie- 
nodu žingsniu ėjo prieš jį. Šiam žmogui niekada 
nešalta - kaip Kalėdų seniui. 

Adamsbergas sustojo prie lavono, paspaudė 
susirinkusiems rankas. Dviem policininkams, 
teismo gydytojui, vyrukams iš laboratorijos. 
Denjo atpažino Vašė, bebaimį fotografą, kuris 
savo aparato knysle nė nemirktelėdamas kuo gi- 
liausiai knisinėjo didžiausias baisybes. Dažniau- 
siai jį kviesdavosi sunkiausiais atvejais, jis buvo 
tapęs bjaurasčių inspektoriumi. Denjo pasiliko 
už visų, veidu atsisukęs į vėją, nosį įkniaubęs į 
šaliką. 

— Neabejodamas sakyčiau, dvi trys dienos, - 
tarė teismo gydytojas. - Tad mirtis turėjo ištikti 
naktį iš dvidešimt ketvirtos į dvidešimt penktą. 

Adamsbergas žvilgtelėjo į Denjo. Denjo atsaky- 
damas linktelėjo galvą. Taip, suprantama, Kalėdų 
naktis - žiauruolių naktis. Toks jau buvo Adams- 
bergas. Žinojo, kas atsitiks anksčiau už visus, buvo 
įspėtas. Kaip aiškino Danglaras, siurbčiodamas 
alų, tereikia priprasti, ir viskas. 

— Patvirtinsiu tai rytoj, - tarė gydytojas. 

- Tavo nuomone? 

— Paprasčiausia savižudybė. 

- Kas tai? 

- Kas tai per moteris? 

— Ne. Kas tai yra paprasčiausia savižudybė? 

Teisės žinovas trūktelėjo pečiais. 

- Ji prigėrė, - kalbėjo toliau jis. - Patvirtin- 
siu. 

— Kokio ji amžiaus? 

— Penkiasdešimties, šešiasdešimties. Nušoko 
nuo tilto. Yra sutrenkimų, neabejotinai atsimušė į 
polius. Noriu pasakyti, kad ji nušoko ne nuo kran- 
to. Atplaukė nuo aukštupio, upė atplukdė. 

— Ar galima ją judinti? - paklausė Adamsber- 
gas vyrukų iš laboratorijos. 

- Taip, apverčiam. 

Adamsbergas užsimovė pirštines ir padedamas 
vieno iš technikų apvertė lavoną. Jo akys sumirk- 
sėjo, veidu šmėkštelėjo grimasa. 

Du vyrai tylėdami iškrėtė moters drabužius. 
Po kailiniais ji vilkėjo paprasta mėlyna suknele. 
Kišenėse - raktai, piniginė, jokio dokumento. Be 
vestuvinio žiedo, papuošalai neskoningi, laikro- 
džio apyrankė auksinė. 

— Tai ne šventinio vakaro apranga, - tarė Den- 
jo. - Gal šitai įvyko ne dvidešimt ketvirtą? 

— Tai atsitiko dvidešimt ketvirtą, - atsitiesda- 
mas pasakė Adamsbergas. 

— Trūksta bato. 

— Mačiau, seni. 

- Jis vandeny. 

- Išžvalgysime rajoną. Denjo, tu eini prieš srovę 
ir apžiūri dešinįjį krantą. Paskambink Danglarui, 
kad tą patį padarytų kairiajame. Aš imuosi tiltų. 
Ji galėjo nukristi nuo Tolbjako, nuo Nacionalinio 
ar dar toliau - nuo Šarantono tilto. Ieškome ran- 
kinės, ieškome dokumentų, ieškome, kas ji yra. Ir 
ieškome bato, kaip pasakoje apie Pelenę. 

- Pasakoje apie Pelenę buvo priešingai, - san- 
tūriai įsiterpė Denjo. - Jie turėjo batelį, ieškojo 
moters. 

— Sakykime, - tarė Adamsbergas. 

Denjo buvo ne tik dorybingas, bet ir sąžinin- 
gas. Jis nepakentė netikrumų, o Adamsbergas jais 
gyveno. 

— Batas gali būti užstrigęs aukščiau, - vėl pra- 
bilo Denjo. 

- Nežvalgysime Senos iki Žerbjė de Žonko 
kalno, - tarė Adamsbergas. - Žvalgome po šiuo 
tiltu. 

Gydytojas uždarė lagaminėlį, lavonas buvo 
paguldytas ant neštuvų ir užklotas plastmasiniu 
dangalu. Adamsbergas pasitraukė į šalį ir mobi- 
liuoju telefonu iš lėto kažkam kažką nurodinėjo. 
Paskui įsikišo telefoną į švarko kišenę prie savo 
sesers hipopotamo ir pakėlė akis į tiltą. 

- Pasiruošk, bus keblu, - pasakė jis Denjo. - 
Labai keblu. Gali būti, kad ir nesuseksime. 

— Nesuprantu. 

- Žmogžudystė, - paaiškino Adamsbergas, 
skėstelėdamas rankomis. - Aiški, gryna žmogžu- 
dystė. Tai pats sunkiausias dalykas, reikės geleži- 
nės kantrybės. 

- Žmogžudystė? 

— Betgi, velniai griebtų, batas, Denjo. 

- Sutarėme, kad batas yra Senoje. 

— Tai tu sakei, - atkirto Adamsbergas, purty- 
damas galvą. - Kūnas išbrinkęs, kitas batas gerai 

laikosi ant kojos. Tas, kurio ieškome, ne Senoje. Jis 
nukrito, kai ją metė į upę, ir žudikas jį paėmė. 

— Nėra įrodymų, - tyliai pratarė Denjo. 

— Taip, įrodymų nėra. Gaila, kad kitas batas 
mums nieko nenori pasakyti. Įsivaizduoji, Denjo, 
jei šitaip būtų? Ko tik nesužinotume apie žmones! 
Iš esmės beveik viską. Gal mūsų širdys išties nu- 
krinta į kulnus. 


Žanas Batistas Adamsbergas iš lėto apžiūri- 
nėjo penktąjį, Bersi, tiltą, kai jam paskambino iš 
dingusiųjų be žinios tarnybos. Jis užsiglaudė už 
parapeto ir pirštu užsikimšo dešiniąją ausį. 

- Po paraliais, kalbėkite garsiau. 

— Ani Rošel, - rėkė pareigūnas. - Ją šįryt, aš- 
tuonios trisdešimt, paskelbė tarp dingusiųjų be 
žinios. 

— Kas pranešė? 

- Kaimynė, jos draugė. Jinai turėjo vakar va- 
kare ateiti pas ją baigti Kalėdų likučių. Neatėjo. 
Pagal pasakojimą galėtų būti ji. 


Po trijų valandų Adamsbergas susitiko su Den- 
jo ir Danglaru Vujė gatvės kavinėje prieš mirusio- 
sios namus. Moters asmenybė buvo nustatyta: Ani 
Rošel, penkiasdešimt šešerių, netekėjusi, gimusi 
Lilyje. 


— Kas dar žinoma? 

— Augo netoli Lilio, mažame kaimelyje. Dvide- 
šimtmetė įsidarbino kambarine Paryžiuje. Prieš 
dešimt metų brolis ją iš ten ištraukė, nupirko visai 
arti nuo čia trisdešimt dviejų kambarių Gvardijos 
viešbutį. Jos brolis turi faneros. 

- Jis gyvena Paryžiuje? 

- Taip. Daugiau šeimos ji neturi. 

— Rankinė? Batas? 

— Nieko. 

- Šiuo metu, - tarė Danglaras, - batas tikriau- 
siai atplaukė į Ruaną. 

Adamsbergas tylomis papurtė galvą. 

— Kadangi apie tai šnekame, - įsiterpė Denjo 
dvejojančiu balsu, - Senos ištakos - ne Žerbjė de 
Žonko kalnas. 

Adamsbergas sutrikęs pažvelgė į leitenantą. 

- O kas gi išteka iš Žerbjė de Žonko kalno? 

- Luara, - kukliai pratarė Denjo. 

- Iš tikro, Danglarai? Luara? 

Danglaras linktelėjo galvą. 

— Sena, - vėl prabilo Denjo beveik pašnabž- 
dom, - išteka iš Langro plokščiakalnio. 

- Pirmą kartą girdžiu. Ką nors žinojote apie 
tokį dalyką kaip Langro plokščiakalnis, Dangla- 
rai? 

— Taip, - patvirtino Danglaras. 

Susimąstęs Adamsbergas palinksėjo galva. 

- Šiaip ar taip, - toliau kalbėjo jis, - auka ne- 
atplaukė nei iš Langro plokščiakalnio, nei nuo 
Žerbjė de Žonko kalno. Ji iš Vujė gatvės. Baikite 
alų, Danglarai, ir eisime pas ją. 

- Už mūsų, - tarė Denjo, iškeldamas nykštį, - 
jos brolis. Jis ateina iš morgo. 

- Sukrėstas? 

- Atrodo. 

— Jie dažnai matėsi? 

— Kartą ar du per savaitę. 

— Papasakok man apie jį. 

Danglaras pasirausė striukės viduje ir išsitrau- 
kė lapelį. 

- Jis - Žermenas Rošelis, augo tame kaime ne- 
toli Lilio. Jam šešiasdešimt treji metai, viengungis. 
Galima sakyti, kaip sesuo, tik kad vyras. Bet jis 
padarė karjerą. Konservuotų daržovių importas ir 
eksportas, didelė gamykla Lilyje, dideli turtai, įsi- 
kuria Šveicarijoje, iš ten grįžo prieš dešimt metų. 
Pardavė verslą, pardavė turtą, išėjo į pensiją ir 
gyvena iš rentų Paryžiuje. 

- Plačiai? 

- Labai. Tai tada, kai grįžo iš Šveicarijos, nu- 
pirko tą viešbutį seseriai. 

— Kodėl ne anksčiau? 

- Ji gyveno su vyruku, kurio jis nekentė. Anot 
jo, su niekšeliu. Jiedu nesimatė dvidešimt metų, 
tol, kol jinai nepaliko to žmogaus. 

— To žmogaus pavardė? 

— Gi Verdijonas. Tame viešbutyje, kur dirbo 
Ani, jis buvo priėmėjas. 

- Ką ji veikė gruodžio dvidešimt ketvirtosios 
vakarą? 

— Vakarieniavo su broliu prašmatniame res- 
torane Operos gatvėje. Liudijimų - nors vežimu 
vežk. Jis ją palydėjo ir apie vidurnaktį paliko prie 
jos gatvės kampo. 

Adamsbergas žvilgtelėjo į brolį. Tai buvo 
stambus vyras trumpomis rankomis, įsisupęs 
į storą pilką apsiaustą, delnais susiėmęs pliką 
galvą. 


Krata Ani Rošel bute prasidėjo apie penktą va- 
karo. Lėta, nuobodi. „Ieškome rankinės“, - pasakė 
Adamsbergas. Jis nukabino nuo svetainės sienos 
didelius rėmus su vaikystės nuotraukų mozaika. 
Mokyklos, komunijos, gimtadieniai, tėvai, pir- 
masis automobilis, maudynės jūroje. Žermenas 
Rošelis, sudribęs ant aksomu aptrauktos kėdės, 

padėjo ant grindų. 

— Tai ne smalsumas, - pasakė jis. - Man reikia 
susidaryti bendrą vaizdą. 

— Tai ne bendras vaizdas, - atsakė Rošelis. - Tai 
mano tėvai. 

Po valandos farai išėjo iš buto be rankinės. 
Adamsbergas po pažasčia nešėsi tuos didelius 
rėmus su vaikystės nuotraukomis. Rošelis susi- 
kūprinęs dūlino iš paskos. 

— Ką nors galima suprasti? - pasiteiravo Dan- 
glaras, smakru linktelėdamas į rėmus. 

— Nežinau, - tarė Adamsbergas. - Man šitas 
dalykas patinka. Veduosi Rošelį protokolui sura- 
šyti. O jūs eikite į viešbutį, apklauskite visus dar- 
buotojus, o svarbiausia, suraskite man tą prakeiktą 
rankinę. 


Danglaras grįžo į komisariatą vakarui bai- 
giantis, užrašęs vienuolikos Gvardijos viešbučio 
tarnautojų liudijimus. Denjo buvo užsukęs apie 
dvidešimtą valandą. Jokio bato nė ant vieno tilto 
ir nė vienoje krantinėje. 

- Jis pas žudiką, - tarė Adamsbergas. 

— Kas? - paklausė Danglaras. 

- Batas. 

Danglaras papurtė galvą, atsisėdo, nuleido su- 
glebusius pečius. 

- Ši moteris nusižudė, - tarė jis. - Tarnautojai 
patvirtino brolio parodymus: Ani Rošel smuko. 
Nuo rudens - melancholija, nekalbi, šiurkšti, ne- 
migos naktys, nuotaikų šuoliai. 

- Jei šitaip, visi būtų Senoje. Batą turi žudikas. 
Ir rankinę taip pat. 

Danglaras graužė pieštuką, išspjovė keletą me- 
džio nuotrupų. 

- Valdytojas užsiminė, kad Ani Rošel norėjo 
grįžti į savo vaikystės kaimą prie Lilio. Ar tai nieko 
nesako? Ji norėjo vėl pamatyti... 

— „...mažą juodą namelį, kur ji augo su broliu.“ 
Dėl šito nepuolama į vandenį, ar ne? Juodas mažas 
namukas šiaurėje? 

Danglaras padėjo savo užrašus ant stalo, atsi- 
kimšo alaus. 

- Ji nušoko su rankine, - tarė jis. - Rankinė 
yra su batu. Dabar jie jau už Ruano. Jie plaukia 
link Havro. 

- Žmonės nesiskandina su rankinėmis, Dan- 
glarai. Žmonės palieka pėdsaką. Laišką ant kokio 
nors baldo, rankinę ant tilto, savo gyvenimo ants- 
paudą. O šitos prakeiktos rankinės niekur nėra. 
Žudikas ją pasiėmė. 

— Kuriems galams? 

— Kad ją iškrėstų. Kad sunaikintų popierius, 
kad išvengtų nemalonumų. 

“ - Aš norėčiau pakabo, - ūmai pasigirdo žemas 
solidus balsas. 

Danglaras staigiai atsigręžė į kamerą. 

- Jis vėl grįžo, šitas? 

- Taip, - atsakė Adamsbergas atsidusdamas. — 
Vienuoliktą valandą, mirtinai nusitašęs, suknebo 
prie savo automobilio vairo. Norėjo atsikvėpti tarp 
dviejų vakarėlių. Jis nori pakabo. 

- Vis ta prakeikta apykaklė? 

- Vis. 

Adamsbergas lėtai priėjo prie kameros. 

— Pamiršau jūsų vardą. 

- Šarlis. Šarlis Sankūras. 

- Šarli, išgerkite vandens. Atsigulkite. Miego- 
kite. 

— Pirmiausia pakabas. 

- Šarli, man ant kupros žmogžudystė. Kalėdų, 
pirmapradės nakties žmogžudystė. Bjaurus daly- 
kas, daug bjauresnis negu susilamdžiusi švarko 
apykaklė. Taigi duokit man ramybę. Miegokite. 
Užčiaupkite savo srėbtuvę. 

Šarlis įsmeigė į komisarą sunkų žvilgsnį lyg 
romėnų imperatorius, nusivylęs savo pretorių 
sargyba. 


- Ir vis dėlto jūsų akys buvo kaip Žmogaus, 
kuris supranta, kad dėmesys mažmožiams leidžia 
išsiskleisti dideliems dalykams. Tarp menkystės ir 
didingumo - tik nago juodymas. 

- Miegokite, Šarli. 


Adamsbergas grįžo prie stalo, kur Danglaras 
rašė pastabas dienos apklausų protokoluose. 

- Ar ji mokėjo plaukti? - pasiteiravo. 

- Tai nesvarbu, - atsakė Danglaras. - Sena tokia 
šalta, kad nepavykti negali. Kad ir kaip būtų, paka- 
ko jos kailinių, kad nugrimztų stačiai į dugną. 

- Tikrai. 

— Ji nusižudė. Per Kalėdas visi žudosi ir tik kai 
kuriems pavyksta likti gyviems. 

Adamsbergas paėmė užrašų knygutę ir kelis 
akimirksnius tylėdamas keverzojo. 

- Jei kas nori įkristi į Seną, Danglarai, tai nešo- 
ka virš poliaus. Šoka tarp dviejų polių, į vandenį. 
Ji tikrai nenušoko. 

Danglaras prikando lūpą. Jis pamiršo sumuši- 
mus. Įsivaizdavo save, stovintį naktį ant parapeto 
virš upės. Aišku, atsistotų tarp dviejų polių. Jis 
pažvelgė į Adamsbergą ir pritariamai linktelėjo. 

- Žudikas ją pažinojo, - kalbėjo toliau komisa- 
ras. - Tai vyras. Užmušti ir permesti per turėklus 

tokią stambią moterį kaip Ani reikia jėgos. Ją stu- 
miant už kojų, batas liko rankoje. Jis jį įgrūdo į 
krepšį ir dingo. 

— Kodėl bato neįmetė į upę? 

- Hm. 

Adamsbergas dar keletą akimirksnių piešė. 

— Kadangi batas buvo apgadintas grumiantis. 
Galbūt ant jo liko grumtynių pėdsakų. Žudikas 
nerizikavo. 

Danglaras, ištempęs kaklą, baigė gerti alų iš 
kakliuko. 

- Ta moteris niekam netrukdė, - tarė jis, sta- 
tydamas butelį. - Brolis ją mylėjo. Viešbutyje jos 
nemėgo, bet negalėtum sakyti, kad nekentė. 

- Ji turėjo faneros. 

- Jos fanera atiteks broliui. O jis turi jos dvide- 
šimt kartų daugiau, negu turėjo Ani. 

Adamsbergas atsiduso, paėmė didelius rėmus 
su nuotraukomis, kuriuos buvo pastatęs ant grin- 
dų, ir tylėdamas pradėjo tyrinėti. 

— Noriu šlapintis, - žemu balsu tarė vyras ka- 
meroje. 

— Gale yra skylė, - tarė Danglaras. - Už mū- 
relio. 

- Nenoriu šlapintis į šitą skylę, - tarė Šarlis 
Sankūras. - Noriu šlapintis tualete. Ir jeigu gali- 

ma, būčiau patenkintas, jei man būtų parūpintas 
pakabas. 

Danglaras įsitempęs atsistojo, bet Adamsber- 
gas žvilgsniu jį sulaikė. Jis padėjo ant stalo rėmus 
ir nuėjo atidaryti kameros durų. 

- Palydėkite jį, Danglarai, - tarė. 

Vyras siūbuojančia poniška eisena žengė iš 
kameros ir aukštai pakelta galva nusekė paskui 
Danglarą. Adamsbergas nuėjo trijų puodelių ka- 
vos ir juos parnešė lėtu žingsniu. Nuo kabineto 
slenksčio pamatė Šarlį, kuris, įsitaisęs ant jo pa- 
vaduotojo kėdės, rąžydamasis jo laukė. 

Adamsbergas padėjo kavos puodukus ir į stalo 
pusę nusuko rėmus su nuotraukom. 

- Kur Danglaras? - paklausė. 

- Išpila savo alų, - atsakė Šarlis. 

Viena ranka Adamsbergas įstūmė vyrą į kame- 
rą, užrakino ir padavė jam kavą. 

- Ar ilgai čia gyvensiu? - pasiteiravo Šarlis. 

- Kol išsiblaivysi. 

- Galiu išsiblaivyti kitur. 

— Ne tada, kai nori vairuoti. Taip jau yra. 

- Tad su malonumu paimčiau pakabą. 

- Velniai griebtų. 

- Žinau. Ant jūsų pečių žmogžudystė. Tiek to, 
miegosiu stovėdamas kaip arkliai. 

Ir Šarlis užsimerkė, tiesus kaip statula. 

Adamsbergas atidžiai perskaitė apklausų pro- 
tokolą. Danglaras užmigo. 

Po valandos komisaras papurtė savo pavaduo- 
toją. 

— Meilužis? - pasiteiravo jis. - Jums kalbėjo 
apie meilužį? 

— Ne. Apie nieką daugiau, tik apie Gi, dingusį 
priėmėją. 

— Turime surasti tą vyrą. 

— Jo nebėra Prancūzijoje. Gali prireikti mėne- 
sių, kol surasi, kur jis yra. 

— Rytoj vėl iškviečiam brolį. Jis mums gali apie 
jį papasakoti. 

- Jis tai jau padarė. 

— Kai ko jis nepasakė. Aš tuo įsitikinęs, Dan- 
glarai. Tas žmogus - melų maišas. 

- Bravo, - staiga pratarė Šarlis. 

Adamsbergas pasuko galvą į kamerą, kur sto- 
vėjo sulaikytasis ir susikryžiavęs rankas žvelgė į 
JL. 

- Vis dar nemiegi? Nors ir prisisiurbęs? 

— Amatas, ištvermė, kiekvienam savo. 

— Išmetam jį iš čia, - staiga tarė Danglaras, - 
girtas ar negirtas. Nebegaliu pakęsti šito den- 
džio. 

— Kodėl bravo? - paklausė Adamsbergas. 

- Brolis meluoja, - tarė Šarlis. 

Adamsbergas spūstelėjo ranka Danglaro petį, 
kad jis liktų sėdėti, ir priėjo prie kameros. 

- Pirmiausia pakabas, - pasakė Šarlis, pro 
grotas ryžtingai iškišdamas ranką. - Tik paskui 
tiesa. 

- Atsargiai, - tarė Danglaras. - Rytoj jis viską 
išklos spaudai, ir jūs būsite apsikvailinęs. 

- Tai man atsitinka dažnai, - tarė Adamsber- 
gas. 

- Pirmiausia pakabas, - pakartojo Šarlis, tebe- 
laikydamas ištiestą ranką. 

— Atneškite jį iš drabužinės, - pasakė Adams- 
bergas, žiūrėdamas į Danglarą. - Paimkite didelį 
medinį. 

Supykęs Danglaras triukšmingai išėjo iš kam- 
bario, po poros minučių grįžo su pakabu ir nu- 
metė ant stalo. 

Adamsbergas jį paėmė ir padavė į atkištą ranką 
Šarliui. Tas nusivilko švarką, nusimovė kelnes, vis- 
ką tvarkingai sukabino ir užnėrė pakabą ant vagio. 
Paskui baltais marškiniais ir apatinėmis atsisėdo 
ant drėgno suolo ir davė ženklą Adamsbergui. 

- Įeikite, komisare. Ir atneškite man tuos rėmus 
su nuotraukomis. Jūs man atleisite, kad suolas šla- 
pias, čia yra kruopščių pareigūnų, kurie perdėtai 
rūpinasi sulaikytųjų patogumais. 

Adamsbergas atsisėdo, Šarlis paėmė rėmus. 

- Čia, - tarė jis, - besdamas pirštu į vieną nuo- 
trauką - brolis, maždaug vienuolikos metų, pie- 
velėje pozuoja su Pirmosios Komunijos draugais. 
Sutinkame? 

Adamsbergas linktelėjo galvą. 

— O čia, - tarė Šarlis, pastumdamas pirštą, - 
danguje skrendantis paukštis. 

Šarlis padėjo rėmus ant grindų. 

- Tai profesionalo nuotrauka, - toliau kalbėjo 
jis. - Aiškiai matosi baltagurklis strazdas, Turdus 
torguatus alpestris. Patinėlis, iškart atpažįstamas 
iš balto pusmėnulio ant gurklio. 

— O, - bejausmiu balsu tarė Adamsbergas. — 
Norėčiau jumis tikėti. 

- Galite. 

— Toliau, seni, - paragino Adamsbergas. - Pa- 
sakokit toliau. Juk daviau pakabą. 

- Ši rūšis veisiasi tik Prancūzijos pietryčiuose. 
Niekada ji nebuvo pastebėta į šiaurę nuo Luaros. 
Fotografuota ne Lilyje. Tas žmogus augo ne Lilyje. 
Jis meluoja. 

Rankas sudėjęs ant pilvo, ištiesęs kojas, nuo 
drėgno suolo šąlančiu užpakaliu Adamsbergas 
nekrustelėdamas keletą sekundžių nepratarė žo- 
džio. 

- Sakytum, brolis nėra brolis, a? - tarė jis. 

- Bet jis norėtų, kad taip manytum, - atsakė 
Šarlis. - Šie rėmai - montažas, apgaulė. 

Danglaras įėjo į kamerą su nauju buteliu alaus 
ir atsisėdo ant suolo priešais. 

— Kur galėtų būti brolis? - pasiteiravo jis. — 
Šveicarijoje? 

Adamsbergas vėl paėmė rėmus, iš arti patyri- 
nėjo berniuko veidą. 

- Jis miręs, - tarė Adamsbergas. - O tas vy- 
ras - meilužis, priėmėjas. Ji ir jis atsikratė brolio 
prieš dešimt metų, jie perėmė jo vardą ir pinigus. 
Ir nusipirko viešbutį. 

Šarlis linktelėjo galvą. 

- Ką jūs manote apie šitą drėgnų suolų siste- 
mą? - paklausė jis Danglaro. 

— Manau, kad šalta šiknai. Farų sistema. 

— Nelabai svetinga, ar ne? 

- Nepatogumai ir pažeminimas, - tarė Dangla- 
ras, - yra pagrindinė išblaivinimo kameros idėja. 
Kuo bjauresnė idėja, tuo ji gajesnė. Jūs - žurna- 
listas? 

- Ornitologas. 

- Savaime suprantama, - tarė Adamsbergas. 

Komisaras iš lėto atsistojo, perbraukė rankomis 
per šaltas kelnes. Vėl paėmė rėmus, įsižiūrėjo į 
labai mažą baltą pusmėnulį, kuris puošė skren- 
dančio paukščio pagurklį. 

- Iš visiškų mažmožių, - tarė jis, - atsiranda 
didžiausi dalykai. 
- Tai jau taip, - pasakė Šarlis. 


Žermenas Rošelis, tai yra Gi Verdijonas, buvo 
suimtas paryčiais. Jis palūžo vienuoliktą dešimt, 
atidžiai stebimas Šarlio Sankūro, kuris - įsikibęs 
į grotas, vis dar su apatiniais - gavo savaime su- 
prantamą teisę dalyvauti apklausoj. 

Kokia Ani Rošel nužudymo priežastis? Barnis, 
fanera ir šantažas, bet Verdijonas su tuo neno- 
rėjo sutikti. Vyras karštligiškai laikėsi tik vienos 
versijos: jis įstūmė savo bendrininkę į vandenį, 
nes jinai jam įsipyko. Danglarui šis paaiškinimas 
atrodė silpnas. 

— Ne, - tarė Adamsbergas. - Kalėdų naktį nieko 
keista. 

Kalėdos, pirmapradė naktis. 


Apie pirmą Šarlis išėjo iš komisariato su tvar- 
kinga apykakle ir sudrėkusiais sėdmenimis. 

— Mes pamiršome jam grąžinti pakabą, - tarė 
Adamsbergas. 

Jis nukabino jį nuo vagio ir skuboku žingsniu 
pasivijo vyrą su marškiniais krakmolyta krūtine, 
jau bežengiantį gatvėn. 

— Tai ne jo pakabas, - paprieštaravo Danglaras, 
bet vien tam, kad ką nors pasakytų. 

Jis žinojo, ką jam atsakys Adamsbergas. Jis 
atsakys: „O taip, tai jo pakabas.“ Danglaro dar- 
bas buvo prieštarauti Adamsbergui. Kas be ko, 
menkas darbas. Betgi iš niekingai menkų dalykų 
atsiranda didžiausi dalykų dalykai. Taip jau yra. 
Ir šitai Danglaras žinojo seniai. 

Penki frankai 


Viskas baigta, šį vakarą jis nebeparduos nė 
vienos. Per šalta, per vėlu, gatvės ištuštėjo, Mo- 
bero aikštėje buvo beveik dvidešimt trys valandos. 
Žmogus pasuko į dešinę, įtemptomis rankomis 
prieš save stumdamas vežimėlį. Šitie prakeikti 
didžiųjų parduotuvių vežimėliai ne itin tobuli 
įtaisai. Reikia pasiutiškos jėgos ir velniškai gerai 
pažinti mechanizmą, kad jį išlaikytum tiesiame 
kelyje. Vežimėlis, užsispyręs kaip asilas, riedėjo 
kreivai, priešinosi. Reikėjo su juo kalbėtis, jį plūsti, 
purtyti, bet, kaip ir asilu, juo galėjai persigabenti 
krūvas prekių. Užsispyręs, bet ištikimas. Žmogus 
savo ratukus vadino Martinu, iš pagarbos visam 
tam darbui, kuris nuvarė nuo kojų ankstesnių lai- 
kų asilus. 

Vyras pristūmė vežimėlį prie stulpo, priraki- 
no grandine, o prie jos prikabino didelį varpą. 
Tepasisaugo šunsnukis, kuris norėtų nukniaukti 
kempinių krovinį, kol jis miegos, jis jam parodys. 

Kempinių pardavė per dieną daugiausia penkias. 
Dvidešimt penki frankai, plius šeši, likę nuo va- 
kar. Iš maišo, pakabinto po ratukų apačia, jis iš- 
traukė pūkinę antklodę ir į ją tvirtai susisuko, 
atsigulęs ant metro ventiliacijos angos. Negali 
nulipti į metro sušilti, viršuje reikėtų palikti ve- 
žimėlį. Taip jau yra, kai turi gyvulį, privalai au- 
kotis. Niekada jis nebūtų palikęs vieno Martino 
gatvėje. Vyrui parūpo, ar jo prosenelis, keliau- 
damas iš miesto į miestą asilu, turėjo miegoti 
prie savo gyvulio dagių lauke. Šiaip ar taip, tai 
nieko nekeitė, nes jis neturėjo prosenelio, nieko 
iš to, kas vadinama šeima. Bet vis tiek apie tai 
galima galvoti. Ir kai apie tai galvojo, jis įsivaiz- 
davo senį su asilu, vardu Martinas. Ką gabeno 
asilas? Galbūt sūdytas silkes, Elbefo gelumbes 
arba avikailius. 

Ojis tampėsi rakandus parduoti. Tiek rakandų, 
kad nustekeno tris vežimėlius. Šitas asilas buvo ke- 
tvirtas iš ilgos palikuonių grandinės. Ir pirmasis, 
kuris gabeno kempines. Kai jis surado tą apleistą 
kempinių lobyną Šarantono angare, tikėjosi, kad 
bus išgelbėtas. 9 732 augalinės kempinės, jis jas 
suskaičiavo, skaičiams buvo gabus nuo vaikystės. 
Padauginti iš penkių frankų. Negalėjai kelti kai- 
nos, nes kempinės atrodė nelabai kaip. Lygu 48 
660 frankų, miražas, aukso kasyklos. 

Bet per keturis mėnesius, kai iš Šarantono an- 
garo pervežinėjo kempines į Paryžių ir stumdė 
Martiną po visas sostinės gatves, tepardavė lygiai 
512. Niekas jų nenorėjo, niekas nestabtelėdavo, 
į jį patį. Šiuo ritmu jam reikėtų 2 150,3 dienų an- 
garui ištuštinti, tai yra šešių kablelis septyniolikos 
metų tąsyti asilą ir savo kriauklus. Skaičiai visada 
buvo jo arkliukas. Bet visiems buvo nusispjauti į 
jo kempines, išskyrus penkis žmones per dieną. 
Velniai rautų, iš dviejų milijonų paryžiečių penki 
žmonės - tai nedaug. 

Tvirtai įsisukęs į pūkinę antklodę, susirietęs į 
kamuolį, vyras skaičiavo, kiek nuošimčių paryžie- 
čių perka kempines. Jis pamatė taksi, kuris sustojo 
šalimais, iš jo išlipančią moterį, jos labai laibas 
kojas, paskui baltus kailinius. Tikrai ne ta mote- 
ris, kurią galėtum įtraukti į nuošimčius. Galbūt 
ji net nežino, kas yra kempinė, kaip ji prisigeria 
vandens, kaip ją išgręžti. Jinai jį aplenkė nė nepa- 
stebėdama, perėjo gatvę, paėjėjo šaligatviu, prie 
namo durų surinko kodą. Tyliai prisliuogė pilkas 
automobilis, ją apšvietė žibintų spinduliu, sustojo 
prie jos. Vairuotojas išlipo, moteris atsisuko. Paju- 
tęs pavojų, kempinių pardavėjas suraukė antakius. 
Jis mokėjo pažinti vyrus, smurtaujančius prieš 
moteris, ir šitas nebuvo nei pirmas, nei paskutinis, 

kuriam jis nusuks sprandą. Stumdydamas sunkius 
besispyriojančius vežimėlius jis užsiaugino kro- 
viko kumščius. Trys šūviai, ir moteris griuvo ant 
žemės. Vyras įšoko į automobilį, įjungė variklį ir 
pradingo. 

Kempinių pardavėjas kiek įmanoma labiau 
prisiplojo prie metro ventiliacijos angos. Jei žu- 
dikas jį iš viso pamatė, tai tik seną, šaltyje paliktą 
skudurų krūvą. Bent sykį ši siaubinga savybė būti 
nematomam, tenkanti neturintiems rangų, jam 
išgelbėjo kailį. Drebėdamas jis išsirangė iš mie- 
gmaišio, jį susuko į gniutulą ir įgrūdo į plastikinį 
maišą vežimėlio apačioje. Prisiartino prie moters, 
prieblandoje pasilenkė virš jos. Kraujas tekėjo per 
kailinius, atrodė, lyg jaunas ruonis guli ant ledo 
lyčių sangrūdos. Jis atsiklaupė, paėmė rankinę ir 
ją staigiai atidarė. Languose užsidegė šviesos, trys, 
paskui keturios. Jis numetė rankinę ir nubėgo prie 
savo vežimėlio. Farai tuoj atrūks, tai buvo minu- 
čių klausimas, tie vaikinai greiti. Jis karštligiškai 
kniso kišenes, ieškodamas apsauginės grandinės 
rakto. Nei kelnėse, nei švarke. Dar pasikniso. Nešti 
kudašių? Palikti Martiną? Bet argi iškrėsi šitokią 
kiaulystę tokiam ištikimam ir ištvermingam pa- 
lydovui, koks buvo šis vežimėlis? Jis išvertė savo 
aštuonias kišenes, apsičiupinėjo marškinius. Po 
paraliais, farai, farai ir jų klausimai. Iš kur kem- 


pinės? Iš kur vežimėlis? Iš kur žmogus? Įniršęs 
trūktelėjo ratukus, bandydamas juos atplėšti nuo 
metalinio stulpo, ir varpas nuskambėjo naktyje, 
kvailai ir džiugiai. Ir labai greitai - sirena, bėgan- 
čiųjų žingsniai, paskui trumpi šūksniai, veiksmin- 
ga ir prakeikta farų energija. Žmogus pasilenkė 
virš vežimėlio, sugrūdo rankas į kempines, ir jam 
ištryško ašaros. 

Per pusvalandį visas farų pulkas užvirto jam 
ant galvos. Viena vertus, jis buvo svarbus žmogus, 
vienintelis žudynių liudytojas, ir jie su juo elgė- 
si atsargiai, klausinėjo, pasiteiravo jo vardo. Kita 
vertus, jis buvo besiožiuojanti skudurų krūva, ir jį 
purtė, jam grasino. Dar blogiau, ketino vežti į ko- 
misariatą, vieną, o jis iš visų jėgų laikėsi įsikibęs į 
ratukus, šaukdamas, kad jeigu nepaims vežimėlio, 
jis nepasakys nė žodžio apie tai, ką matė, geriau 
nustips. Dabar gatvėje jau buvo prožektorių, au- 
tomobilių su švyturėliais, fotografų, visokiausių 
reikmenų, nerimastingų šnabždesių, telefonų ir 
neštuvai. 

- Tegul kas nors palydi šį vyrą pėsčiomis į ko- 
misariatą, - išgirdo balsą netoli savęs. 

- Sujo vežimėliu, pilnu mėšlo? - paklausė kitas 
balsas. 

- Taip. Numuškite spyną. Ateisiu po dvidešim- 
ties minučių. 

Kempinių pardavėjas atsigręžė pažiūrėti, koks 
faras davė šį įsakymą. 

Vežimėlis, stebint susirūpinusiam savininkui, 
buvo pastatytas komisariato kieme, tarp dviejų 
didelių automobilių. 

Dabar kempinių pardavėjas sėdėjo prieš tą farą 
blogai apšviestame kabinete, laukė, susikūprinęs 
ant kėdės, su vienkartine stikline kavos rankoje, 
savo plastikinį maišą spausdamas ant kelių. 

Telefonai skambėjo dažnai, pareigūnai zujo pir- 
myn ir atgal, skubėjo, bėrė patarimus, įsakymus. 
Visuotinis bruzdesys, nes kažkas nudėjo moterį 
su kailiniais. Aišku, jei tai būtų buvusi Monika, 
kioskininkė, kuri jam kasryt leisdavo paskaityti 
naujienas, bet tik iki laikraščio sulenkimo, tad 
jis tepažino vieną išilginę pasaulio pusę, niekada 
neprasiskverbdamas iki esmės, aišku, jei tai būtų 
buvusi Monika, farai nebūtų lakstę iš kabineto 
į kabinetą, lyg visa šalis garmėtų į prarają. Ra- 
miai būtų palaukę, kol ateis laikas išgerti kavos, ir 
tada nupėdinę iki kiosko žalos nustatyti. Ir nebūtų 
skambinę visam pasauliui. O štai dėl baltai apsi- 
rengusios moters, atrodo, prikėlė pusę sostinės. 
Dėl šitos mažos moters, kuri niekada neišgręžė 
nė vienos kempinės. 

Faras dabar padėjo visus telefonus. Persi- 
braukė ranka per skruostą, tyliai pasikalbėjo su 

savo pavaduotoju, paskui ilgai žiūrėjo į kempinių 
pardavėją, lyg nieko neklausinėdamas bandytų 
atspėti jo visą gyvenimą. Prisistatė: vyriausiasis 
komisaras Žanas Batistas Adamsbergas. Paprašė 
dokumentų, buvo paimti jo pirštų antspaudai. Ir 
dabar faras į jį žiūrėjo. Jis jį klausinės, lieps kal- 
bėti, lieps pasakyti viską, ką matė nuo šaligatvio. 
Galėjai būti tikras. Jis buvo liudytojas, vienintelis 
liudytojas, netikėtas. Jo nestumdė, nuvilko švarką, 
pasodino prie šiltos kavos. Tik pamanyk. Liudy- 
tojas, retas paukštis, dužus daikčiukas. Lieps jam 
kalbėti. Galėjai būti tikras. 

— Jūs miegojote? - paklausė komisaras. - Kai 
tai įvyko, jūs miegojote? 

Faro balsas buvo švelnus, dėmesingas, ir kem- 
pinių pardavėjas pakėlė nuo kavos akis. 

— Ruošiausi miegoti, - patikslino jis. - Bet vis 
kas nors sutrukdo. 

Adamsbergas suko tarp pirštų jo tapatybės 
kortelę. 

- Tusenas*, Pi. „Pi“ - tai jūsų vardas? 

Kempinių pardavėjas pasitempė. 

— Mano vardas ištirpo kavoje, - pasakė jis su 
tam tikru pasididžiavimu. - Tai viskas, kas iš jo 
liko. 


* " Tusenas (pranc. Toussaint) - Visų Šventųjų diena. 

Adamsbergas į jį žiūrėjo nieko nesakydamas, 
laukdamas tęsinio, kurį vyras išpyškino kaip nuo- 
lat deklamuojamą eilėraštį: 

- Visų Šventųjų dieną mama mane nunešė į 
prieglaudą. Ji įrašė mano vardą į didžiąją registra- 
cijos knygą. Kažkas mane paėmė į glėbį. Kažkas 
kitas padėjo savo puoduką ant registracijos kny- 
gos. Vardas ištirpo kavoje, teliko dvi raidės. Bet 
„vyriškoji lytis“ neištirpo. Pasisekė. 

- Turėjo būti „Pilypas“? 

- Teliko „Pi“, - tvirtu balsu pasakė vyras. - 
Mano motina galbūt parašė „Pi“. 

Adamsbergas linktelėjo galvą. 

- Pi, - patvirtino jis. - Jau ilgai gyvenate lauke? 

— Anksčiau buvau peilių pardavėjas, keliavau 
iš miesto į miestą. Paskui pardavinėjau brezentus, 
dėmių valiklius, dviračių pompas, puskojines. Ke- 
turiasdešimt devynerių metų atsidūriau gatvėje su 
krūva nardymo laikrodžių, pilnų vandens. 

Adamsbergas vėl pažvelgė į tapatybės kortelę. 

- Ši žiema dešimta, - suskaičiavo Pi. 

Paskui jis išsitempė, pasiruošė įprastų klausi- 
mų pliūpsniui, iš kur prekės. Bet nieko nesulaukė. 
Adamsbergas atsitiesė ant kėdės, persibraukė ran- 
komis veidą, lyg norėdamas jį išlyginti. 

- Daug triukšmo, ar ne? - vyptelėjęs pasitei- 
ravo Pi. 

- Tiek triukšmo, kad jūs net neįsivaizduojate, - 
atsakė Adamsbergas. - Viskas priklauso nuo jūsų, 
nuo to, ką jūs pasakysite. 

— Ar būtų tiek triukšmo, jei tai būtų Monika? 

— Kokia Monika? 

— Kioskininkė, šiek tiek toliau prospekte. 

— Norite teisybės? 

Pi linktelėjo galvą. 

- Ką gi, dėl Monikos būtų visai kitoks triukš- 
mas. Tai būtų triukšmelis su kukliu tyrimu. Du 
šimtai vyrų nelauktų, norėdami sužinoti, ką jūs 
matėte. 

- Ji, jinai manęs nematė. 

- Ji? 

— Moteris su kailiniais. Jinai apėjo mane kaip 
skarmalų krūvą. Jinai manęs net nepastebėjo. Tai 
kodėl aš ją turėjau matyti? Kodėl? Jokios priežas- 
ties, kiek duodi, tiek gauni. 

- Jūs jos nematėte? 

- Tik baltų kailinių kupetą. 

Adamsbergas palinko prie jo. 

- Betgi jūs nemiegojote. Šūviai turėjo jus išbu- 
dinti, ar ne? Trys šūviai - smarkus trenksmas. 

— Koks mano reikalas? Man reikia saugoti ve- 
žimėlį. Aš neprivalau rūpintis visu kvartalu. 

- Ant jos rankinės yra jūsų pirštų antspaudų. 
Jūs ją pakėlėte. 

- Aš nieko iš jos nepaėmiau. 

— Bet po šūvių jūs prie jos prisiartinote. Priė- 
jote pažiūrėti. 

— Na, ir kas? Ji išlipo iš taksi, apėjo mano sku- 
durų gniutulą, kažkoks vyras privažiavo auto- 
mobiliu, paleido tris šūvius į kailinių gniutulą, ir 
basta. Nieko daugiau nemačiau. 

Adamsbergas atsistojo, žengė kabinete keletą 
žingsnių. 

- Nenori mums padėti, ar ne? 

Pi prisimerkė. 

— Jūs mane tujinate? 

— Farai tujina. Tai padidina apklausos veiks- 
mingumą. 

— Dėl tos pačios priežasties aš irgi galėčiau jus 
tujinti? 

— Neturi jokio pagrindo. Iš tavęs jokio veiks- 
mingumo, nes tu nenori nieko pasakyti. 

— Už tai gausiu į kailį? 

Adamsbergas gūžtelėjo pečiais. 

— Aš nieko nemačiau, - pasakė Pi. - Tai ne 
mano reikalas. 

Adamsbergas atsirėmė į sieną, pažiūrėjo į jį. 
Žmogus atrodė gana suvargęs: skurdas, šaltis ir 
vynas buvo išvagoję jo veidą ir išsekinę kūną. 
Barzda dar buvo pusiau rusva, žirklėmis nukirp- 
ta kuo arčiau skruostų. Maža nosis buvo panaši į 


112 


mergaitės, o raukšlių apsuptos akys, išraiškingos ir 
žvitrios, regis, dvejojo, ar sprukti, ar skelbti paliau- 
bas. Mažai trūko, kad žmogus padėtų ant grindų 
krepšį, ištiestų kojas, ir jie pasišnekučiuotų kaip 
du seni pažįstami traukinio vagone. 

— Galima rūkyti? - pasiteiravo Pi. 

Adamsbergas linktelėjo, ir Pi paleido plastikinį 
krepšį, iš kurio kyšojo senas raudonas ir mėlynas 
pūkinis apklotas, kad iš švarko kišenės išsiimtų 
cigaretę. 

- Ta tavo istorija apie gniutulą skudurų ir gniu- 
tulą kailinių, apie silpną ir stiprų yra niekinga, — 
neatsitraukdamas nuo sienos tarė Adamsbergas. 
Nori, kad pasakyčiau, kas yra po skudurais ir po 
kailiniais? Gal nebeprisimeni? 

- Šlykščiai purvinas žmogėnas, pardavinėjan- 
tis kempines, ir labai švari moteris, nė vienos jų 
nenusipirkusi per visą gyvenimą. 

- Į mėšlą įklimpęs vyras, žinantis krūvą daly- 
kų, ir rūko gaubiama moteris su trimis kulkomis 
kūne. 

- Ji nemirė? 

- Ne. Bet jei nepagausime žudiko, jis vėl imsis 
savo, gali būti tikras. 

Kempinių pardavėjas suraukė antakius. 

— Kodėl? - paklausė. - Jei užpultų Moniką, ry- 
tojaus dieną nebepradėtų. 

- Sutarėme, kad tai ne Monika. 

- Tai kažkas svarbaus, ar ne? 

— Kažkas iš labai aukštai, - tarė Adamsbergas, 
pakeldamas smilių, - netoli vidaus reikalų minis- 
terijos. Dėl to ir triukšmas. 

— Ak, bet kas man darbo. Nusispjaut man į 
ministeriją, nusispjaut man į jų triukšmą. Mano 
triukšmas - parduoti 9 732 kempines. Ir tai nie- 
kam nė motais, tos mano kempinės. Ir niekas man 
nepadės. Ir niekas iš ten labai labai aukštai neklau- 
sia savęs, ką reikėtų daryti, kad aš per žiemą nenu- 
šalčiau kiaušų. O aš, aš turiu jiems padėti? Dirbti 
jų darbą ir juos saugoti? Bet ant kieno sprando 
kempinės - ant jų ar ant mano? 

- Galbūt verčiau turėti 9 732 kempines ant 
sprando nei tris kulkas kūne. 

— O, tai ne taip jau tikra vakarais. Norite, kad 
jums pasakyčiau, komisare? Taip, aš kai ką mačiau. 
Taip, aš mačiau, kaip vyras šovė, taip, aš mačiau 
jo automobilį! 

— Aš jau Žinau, kad tu visa tai matei, Pi. 

- Tikrai? 

- Taip. Kai esi lauke, stebi visus, kurie prie tavęs 
artinasi, ypač prieš užmigdamas. 

— Na, tai pasakysite jiems, tiems, kurie ten la- 
bai labai aukštai, kad Pi Tusenui reikia parduoti 

kempines ir kad jis turi ką kita veikti nei iš bėdos 
traukti moteris baltais kailiniais. 

— O tiesiog moteris? 

— Tai ne tiesiog moteris. 

Adamsbergas perėjo per kambarį ir, rankas 
susikišęs į kišenes, sustojo prieš Pi. 

— Bet mums nusispjaut, Pi, - tarė jis, - ir dar- 
kart nusispjaut į tai, kas ji tokia. Mums nusispjaut 
įjos kailinius, į jos ministeriją ir į visus tuos žmo- 
nes, kurie šildosi užpakalius, nepagalvodami apie 
taviškį. Tai jų mėšlas, jų šlykštumas, ir šį vakarą, 
perbraukę tris kartus tavo kempinėmis, mes viso 
to neišvalysime. Kadangi tai toks senas šlakas, kad 
jo susikaupę kalnai. Tai vadinama šlako sąvarty- 
nais. Tu kvailys, Pi. Nori, kad pasakyčiau kodėl? 

— Nebūtinai. 

- Suprask, tie šlako sąvartynai nesusikaupė 
patys savaime. 

- Tikrai? 

- Jie susikaupė todėl, kad yra manančių, jog pa- 
saulyje esama žmonių, svarbesnių nei kiti. Kad jų 
buvo ir bus. Ir aš noriu tau pasakyti vieną neįtikė- 
tiną dalyką: tai netiesa. Nė vienas nėra svarbesnis 
už kitą. Bet tu, Pi, tu taip manai ir todėl esi toks 
pat kvailas kaip kiti. 

- Bet, velniai griebtų, aš nieko nemanau. 

— Taip. Tu manai, kad ši moteris yra svarbi, 
svarbesnė nei tu, todėl ir tyli. Bet šį vakarą aš tau 
kalbu apie moterį, kuri mirs, ir apie nieką dau- 
giau. 

- Juokai. 

- Patinka tau ar nepatinka, visi gyvenimai verti 
vieni kitų. Jos, tavo, mano ir Monikos. Tai jau ke- 
turi. Pridėk dar šešis likusius milijardus ir turėsi 
sąskaitą, kiek kas verta. 

- Juokai, - pakartojo Pi. - Idėjos. 

— Aš gyvenu iš idėjų. 

— O aš gyvenu iš kempinių. 

— Tai netiesa. 

Pi nutilo, ir Adamsbergas vėl atsisėdo prie sta- 
lo. Po kelių tylos minučių jis atsistojo ir apsivilko 
švarką. 

- Kelkis, - tarė jis. - Eisime pasivaikščioti. 

— Per tokį šaltį? Man čia gera, šilta. 

- Aš galiu mąstyti tik eidamas. Mudu nulipsi- 
me į metro. Vaikštinėjant peronais, kyla minčių. 

- Šiaip ar taip, aš neturiu, ką jums pasakyti. 

- Žinau. 

- Šiaip ar taip, metro uždarys. Mus išmes lauk, 
man tai pažįstama. 

- Mūsų neišmes. 

- Privilegijos. 

- Taip... 

Adamsbergas, panarinęs galvą, tylomis iš lėto 
žingsniavo tuščiu Kardinolo Lemuano stoties pe- 
ronu Austerlico stotelės link, ir greitesnis Pi sten- 
gėsi prisitaikyti prie jo tempo, nes šis faras, tegul ir 
faras, pasiryžęs išgelbėti kailiniuotąją moterį, vis 
dėlto buvo gera draugija. O draugija - vienas iš 
rečiausių dalykų, kai stumi vežimėlį. Adamsbergas 

— Tiesą sakant, - staiga tarė Pi, perimdamas 
iš vienos rankos į kitą pūkinę antklodę, - aš irgi 
turiu idėjų. 

— Kokių? 

- Apie apskritimus. Tai nuo gimimo. Tarki- 
me, jūsų saga, ar numanote, koks jos apskritimo 
ilgis? 

Adamsbergas trūktelėjo pečiais. 

— Nežinau, ar išvis pastebėjau šią sagą. 

— Aš - taip. Ir sakyčiau, kad šios sagos ilgis 
apsukui yra penkiasdešimt vienas milimetras. 

Adamsbergas sustojo. 

- Ir kas iš to? - rimtai paklausė jis. 

Pi palingavo galvą. 

— Neverta būti faru, jei nenutuoki, jog tai pasau- 
lio raktas. Kai buvau mažas, prieglaudos mokyklo- 
je mane vadino 3,14. Suprantate pokštą? Pi? 3,14? 
Skersmuo, padaugintas iš 3,14, lygus apskritimo 

ilgiui. O taip, šis pokštas mano gyvenime buvo la- 
bai svarbus. Ką gi, gal tai buvo nuostabi laimė, kad 
mano vardas ištirpo kavoje? Aš tapau skaičiumi, 
ir, žiūrėkit, ne bet kokiu skaičiumi. 

- Suprantu, - tarė Adamsbergas. 

— Negalite nė įsivaizduoti, ką aš žinau. Kadangi 
pi pritaikomas bet kokiam apskritimui. Kitados 
šitai atrado vienas graikas. Jie buvo gudrūs, tie 
graikai. Jei tau kartais įdomu, gal nori sužinoti 
savo laikrodžio apskritimo ilgį? Arba vyno taurės, 
iš kurios gėrei, apskritimo ilgį? Tavo vežimėlio 
rato, tavo galvos, merijos antspaudo, tavo bato 
skylės, saulutės viduriuko, butelio dugno, penkių 
frankų monetos? Pasaulį sudaro apskritimai. Ar 
jūs apie tai kada nors pagalvojote? O aš, Pi, aš 
tuos visus apskritimus puikiai žinau. Duokite man 
sunkiausią klausimą, jeigu netikite. 

- Saulutė? 

- Su žiedlapiais ar tik geltonas viduriukas? 

— Viduriukas. 

— Dvylika milimetrų dvidešimt keturi. Tai jau 
gana didelė saulutė. 

Pi patylėjo, kad jo žodžiai įgytų tikrąją vertę: 

— Taip, - vėl prabilo jis, linktelėdamas galvą. - 
Tai mano lemtis. Ir koks didžiausias apskritimas, 
pats didžiausias apskritimas? 

- Žemės. 

— Tikra tiesa, matau, kad manęs klausotės. Ir 
niekas negali žinoti, koks žemės apskritimo ilgis 
be Pi. Štai kur gudrybė. Šitaip aš ir tapau pasaulio 
raktu. Jūs pasakysite, ir kas man iš to? 

- Jei tu išspręstum mano problemą, kaip spren- 
di apskritimus, jau būtų daug. 

— Man nepatinka jos skersmuo. 

- Supratau. 

— Koks jos vardas, tos moters? 

— Bevardė, uždrausta minėti. 

- Šit kaip? Ji irgi prarado savo vardą? 

- Taip, - tarė Adamsbergas šypsodamasis. - Jai 
neliko netgi pradžios. 

— Tai gerai, duosime jai skaičių kaip man. Bus 
gailestingiau nei sakyti „moteris“. Mes ją pava- 
dinsime „4,21“, nes kaip sau nori, ji išlošė didelę 
sumą. 

- Jei nori. Tarkime, 4,21. 


Adamsbergas palydėjo Pi į mažą viešbutuką 
už trijų gatvių nuo komisariato. Į darbą grįžo lėtu 
žingsniu. Įpykęs ministerijos pasiuntinys jo lau- 
kė jau visą pusvalandį. Adamsbergas jį pažinojo, 
tai buvo labai gabus jaunas vyras, akiplėšiškas ir 
baugštus. 

— Tardžiau liudytoją, - tarė Adamsbergas, ant 
kėdės padėdamas švarką. 

- Tai jums užima laiko, komisare. 

— Taip. 

— Ką nors sužinojote? 

- Saulutės apskritimo ilgį. Gana didelės sau- 
lutės. 

— Neturime laiko smagintis, manau, tai jums 
leido suprasti? 

- Liudytojas - gana sunkus žmogus, ir turi tam 
priežasčių. Bet jis žino daugybę dalykų. 

- Tai skubu, komisare, o man duoti įsakymai. 
Ar jūsų nemokė, kad su bet kokiu „sunkiu“ žmo- 
gumi susitvarkoma per mažiau nei ketvirtį va- 
landos? 

- Taip. 

— Tai ko laukiate? 

— Kol šitai užmiršiu. 

- Žinote, kad iš jūsų galiu atimti bylą? 

- Kuldami jo nepriversite kalbėti. 

Sekretoriaus pavaduotojas padėjo kumštį ant 
stalo. 

— Tai kaip? 

- Jis mums padės, jei mes padėsime jam. 

- Po velniais, tai ko gi jis nori? 

- Išgyventi, parduoti savo kempines. 9 732 
supuvusias kempines, už kiekvieną po penkis 
frankus. 

— Tik tiek? Betgi tereikia jas iš jo nupirkti, šitas 
suknistas kempines. 

Sekretoriaus pavaduotojas greitai mintyse su- 
skaičiavo. 

- Jūs turėsite penkiasdešimt tūkstančių frankų 
šį rytą, aštuntą valandą, - tarė jis atsistodamas. — 
Ir tai, patikėkite, iš mano palankumo jums, turint 
omeny, kaip jūs dirbate. Noriu viską žinoti vėliau- 
siai dešimtą. 

- Bijau, kad nelabai gerai supratote, pone se- 
kretoriaus pavaduotojau, - tarė Adamsbergas, 
nepasikeldamas nuo kėdės. 

— Kas yra? 

— Vyras nenori, kad jį nupirktų. Jis nori par- 
duoti savo kempines. 9 732 kempines. Žmonėms. 
9 732 žmonėms. 

- Jūs juokaujate, ar ką, komisare? Gal manote, 
kad aš imsiuosi pardavinėti to šmikio kempines? 
Arba kad į gatves pasiųsiu visus valstybės parei- 
gūnus? 

— Nieko iš to neišeitų, - ramiai pasakė Adams- 
bergas. - Jis nori parduoti kempines. Pats. 

Sekretoriaus pavaduotojas palinko prie Adams- 
bergo. 

— Sakykite, komisare, ar tik kartais to šmikio 
kempinės jums nerūpi labiau nei apginti... 

— ...4,21, - pridūrė Adamsbergas. - Tai jos ko- 
das. Jos tikrasis vardas neminimas. 

- Taip, šitaip geriau, - tarė sekretoriaus padė- 
jėjas, staiga nuleisdamas balsą. 

— Aš kai ką sugalvojau, - pasakė Adamsber- 
gas. - Dėl kempinių ir dėl 4,21. 

— Pavyks? 

Adamsbergas sudvejojo. 

— Galbūt, - tarė jis. 


Rytą, septintą valandą trisdešimt, komisaras 
pasibeldė į Pi Tuseno kambario duris. Kempi- 
nių pardavėjas buvo atsikėlęs, ir jie abu nulipo į 
viešbučio barą. Adamsbergas įpylė kavos, atkišo 
duonos krepšelį. 

— Mano kambaryje pasiutęs dušas, - tarė Pi. — 
Čiurkšlės apskritimo ilgis prie galvutės - dvide- 
šimt šeši centimetrai. Gali užplakti. Kaip ji? 

— Kas? 

- Taigi 4,21. 

— Kapstosi. Ją saugo penki policininkai. Ji te- 
pratarė kelis žodžius, nieko neprisimena. 

- Šokas, - pasakė Pi. 

- Taip. Šią naktį man kilo viena mintis. 

— O man parūpo būti veiksmingam. 

Pi atsikando suvožtinio, paskui pasirausė kel- 
nių kišenėje. Ant stalo padėjo į keturias dalis per- 
lenktą popieriaus lapą. 

— Viską jums čia surašiau, - tarė jis. - Vyro 
veidas, jo keista išvaizda, drabužiai, automobilio 
markė. Ir galiausiai numeris. 

Adamsbergas padėjo kavos puoduką ir pakėlė 
akis į Pi. 

- Žinojai numerį? 

- Skaičiai - mano arkliukas. Nuo gimimo. 

Adamsbergas išlankstė popierių ir greitai per- 
bėgo akimis. 

- Ačiū, - tarė. 

— Nėra už ką. 

- Einu paskambinti. 

Adamsbergas grįžo prie stalo po kelių minučių. 

- Startas duotas, - tarė jis. 

- Sakyk, ką nori, su numeriu jums vienas du. 
Sučiupsite perdien. 

- Šią naktį man kilo mintis, kaip parduoti tavo 
kempines. 

Pi šyptelėjo, nurijo gurkšnelį kavos. 

— O, man irgi, - tarė jis. - Aš jas sumetu į 
vežimėlį, jį stumdau visus metus ir prašau žmo- 
nių, kad iš manęs pirktų po penkis frankus už 
vieną. 

- Kitokia mintis. 

- Nebeverta. Jau turite, ką norėjote žinoti. Tai 
buvo gera mintis? 

— Keista mintis. 

— Faro gudrybė? 


123 


- Žmogiška gudrybė: duok ką nors už penkis 
frankus. 

Pi padėjo rankas ant stalo. 

- Taigi jie gauna kempinę! Nieko sau, jūs mane 
laikote sukčiumi? 

- Jos supuvusios, tos tavo kempinės. 

- Supuvusios, tačiau ką su jomis daro? Sučiu- 
rina purvinam vandeny! Tikrai nepavydėtina būti 
kempine. 

- Tu duodi kempinę ir dar ką nors. 

— Pavyzdžiui, ką? 

- Pavyzdžiui, galimybę užrašyti savo vardą ant 
Paryžiaus namo sienos. 

- Nesuprantu. 

- Kiekvieną kartą, kai kas nors iš tavęs nuperka 
kempinę, tu užrašai jo vardą ant sienos. Ant tos 
pačios sienos. 

Pi suraukė antakius. 

— O aš įsitaisau priešais su prekėmis? 

- Taip. Per pusmetį turėsi didelę sieną, prira- 
šytą vardų, tam tikrą milžinišką kempinių pirkėjų 
manifestą, sąskrydį, beveik paminklą. 

- Jūs keistuolis. Ir ką gi aš veiksiu su ta siena? 

- Ji ne tau. Ji - žmonėms. 

- Bet žmonėms į ją nusispjaut. 

- Jiems į ją nenusispjaut. Prie tavo vežimėlio 
gal išsirikiuos net eilė. 

- Ar galite man pasakyti, kas jiems iš to? 

- Jie atsidurs draugijoje ir šiek tiek pajus, kad 
gyvena. Tai ne taip jau mažai. 

— Ojie to nejaučia, žmonės? 

— Ne tiek, kiek tu manai. 

Pi pamirkė duoną kavoje, atsikando, vėl pa- 
mirkė. 

— Niekaip negaliu nuspręsti, ar tai kvaila min- 
tis, ar bent kiek protinga. 

— Aš irgi. 

Pi baigė kavą, susinėrė rankas. 

— Manote, kad galėsiu užrašyti ir savo vardą? - 
pasiteiravo jis. - Tarkime, apačioje, dešinėje pu- 
sėje, lyg pasirašyčiau po viskuo, kai šitas turgus 
baigsis? 

- Jeigu nori. Bet reikės užmokėti už kempinę. 
Čia ir pakastas šuo. 

— Savaime aišku. Mane laikote apgaviku? 

Pi nekrustelėdamas dar mąstė, kol Adamsber- 
gas vilkosi švarką. 

- Klausykite, - tarė Pi, - nieko neišeis. Aš juk 
neturiu sienos. 

- O aš turiu. Išplėšiau ją iš vidaus reikalų mi- 
nisterijos šią naktį. Eime, parodysiu. 

— O Martinas? - stodamasis paklausė Pi. 

— Kas per Martinasė 

- Taigi mano vežimėlis. 

— Ak, taip. Tavo vežimėlį budriai tebesaugo 
farai. Jis išgyvena ypatingus akimirksnius, kurie 
antrą kartą jo gyvenime nebepasikartos. Netruk- 
dyk jam. 


Prie Šapelės vartų Adamsbergas ir Pi tylėda- 
mi žiūrėjo į aukštą tuščio pilko pastato skliautinę 
sieną. 

- Ir šitai priklauso valstybei? - galiausiai pa- 
siteiravo Pi. 

- Jie nepanoro man duoti Trokadero. 

— Savaime aišku. 

- Jei gali ją nudažyti... - tarė Adamsbergas. 

— Taip. Visos sienos vertos viena kitos. 

Pi priėjo prie pastato, delnu palietė tinko pa- 
viršių. 

— Kada pradedu? 

— Dažų ir kopėčias turėsi rytoj. O paskui sukis, 
kaip išmanai. 

- Ar galiu pasirinkti spalvas? 

- Tu laivo kapitonas. 

— Aš imsiu apvalias dėžes: Turėsiu skersme- 
nų. | 

Vyrai paspaudė vienas kitam rankas, ir Pi šyp- 
telėjo. 

— Tu neprivalai to daryti, - priminė Adams- 
bergas. - Galbūt tai kvaila idėja. 

- Ji man patinka. Po mėnesio jau turėsiu vardų 
iki pusiau šlaunų. 

— Ko toks susirūpinęs? 

— Dėl 4,21. Ar ji žino, kad tai aš, Pi Tusenas, 
suradau niekšą, kuris į ją šovė? 

- Ji tai sužinos. 

Susikišęs rankas į kišenes, Adamsbergas pa- 
mažu tolo. 

- Ei, - riktelėjo Pi. - Ir jūs manote, kad ji ateis? 
Manote, kad ji ateis iš manęs nusipirkti kempinės? 
Kad užrašytų savo vardą? 

Adamsbergas atsisuko, pakėlė akis į pilką sieną 
ir, parodydamas, kad nežino, skėstelėjo ranko- 
mis. 

- Tu sužinosi, - šūktelėjo. - Ir kai sužinosi, 
pasakyk man. 

Jis mostelėjo ranka ir vėl patraukė toliau. 

- Tu rašai istoriją, - sumurmėjo, - o aš ateisiu 
jos paskaityti. 


127 


UAB „Baltų lankų“ leidyba 
Kęstučio g. 10, LT-08116 Vilnius 
leidyklagbaltoslankos.lt 
www.baltoslankos.lt 


Spausdino spaustuvė 

PRINT IT 

Gamyklos g. 27, LT-96155 Gargždai 
info2print-it.eu 

Tiražas 3000 egz. 


